Kronologi Baitulmaqdis: Zaman Khulafa Ar-Rasyidin Sehingga Ke Zaman Bani Umayyah

Khulafa Ar-Rasyidin (Zaman Pemerintahan Empat Khalifah)

1. Khalifah Umar menggerakkan segala kekuatan pasukan Islam ke seluruh penjuru kawasan jajahan empayar Rom dan Parsi. Kedua empayar besar yang baharu sahaja menamatkan perang Rom-Parsi (602 M-628 M) terpaksa menghadapi tentangan kuasa lain dari tanah Arab.

2. Kuasa kepimpinan pasukan tentera Islam akhirnya diserahkan secara rasmi oleh Khalifah Umar al-Khattab kepada panglima Abu Ubaidah al-Jarrah menggantikan posisi panglima Khalid al-Walid setelah berakhirnya kemenangan Islam di dalam pertempuran Yarmuk 636 M.

3. Panglima Abu Ubaidah mendapat perintah Khalifah Umar untuk membebaskan Baitulmaqdis setelah berjaya mengalahkan pasukan Rom Byzantine di Pertempuran Ajnadin 634 M.

4. Kejatuhan kota Sabtah, Gaza, Nablus, Bait Jibrin dan beberapa kota lainnya ke tangan pasukan pimpinan panglima Abu Ubaidah membuka jalan luas untuk mereka menuju ke Baitulmaqdis.

• Pengepungan bermula dalam bulan November 636 M.

5. Setelah enam bulan pengepungan tidak membuahkan hasil ke atas kedua belah pihak. Kota Baitulmaqdis yang dipertahankan oleh benteng yang kuat dan kekuatan para penduduknya yang berjuang bermati-matian menyulitkan panglima Abu Ubaidah untuk mengambil alih kota tersebut.

6. Ketua paderi Kristian di Baitulmaqdis pada masa itu, Saint Sophronius akhirnya mengambil kata putus untuk menyerahkan kota Baitulmaqdis secara aman tetapi dengan syarat, kunci kota ini wajib dibuka oleh Khalifah Umar sendiri.

7. Panglima Abu Ubaidah menghantar surat kepada Khalifah Umar. Setelah bermusyawarah dengan ahli majlis Syura, Khalifah Umar pun mengambil jalan untuk pergi ke kota Baitulmaqdis dan menunjukkan Ali bin Abu Thalib sebagai wakil khalifah di kota Madinah.

• April tahun 637 M.

8. Khalifah Umar tiba ke luar kawasan benteng kota Baitulmaqdis dan disambut oleh Abu Ubaidah, Khalid al-Walid, Yazid Abu Sufian dan beberapa sahabat yang lain.

9. Kota Baitulmaqdis diserahkan kepada Khalifah Umar oleh Saint Sophronius sesuai perjanjian yang disepakati.

Azan bergema pertama kali di bumi Baitulmaqdis yang dialunkan oleh Bilal bin Rabah.

10. Khalifah Umar menemui tapak runtuhan Bait Suci yang dijadikan tempat pembuangan sampah oleh penduduk Baitulmaqdis.

Khalifah Umar turun tangan membersihkan kawasan ini dan memerintahkan supaya membina sebuah masjid. Masjid yang dinamakan Masjidul Umari dibangunkan berdekatan dengan batu yang dimuliakan, as-Sakhrah al-Musyarrafah.

11. Kota Baitulmaqdis berada di bawah kekuasaan Muawiyah bin Abu Sufian, khalifah pertama Bani Umayyah yang serta-merta mengakhiri pemerintahan Khulafa ar-Rasyidin.

Perpindahan kuasa ini berlaku setelah Khalifah Hassan bin Ali menyerahkan kerusi kepimpinan Amirul Mukminin kepada Muawiyah pada ‘Tahun Perdamaian’ seterusnya mengakhiri tragedi panjang ‘Fitnah Pertama’.

Kerajaan Bani Umayyah (661 M-750 M)

1. Zaman pemerintahan pun berubah dari kekuasaan majlis Syura Khulafa ar-Rasyidin ke tangan penguasa monarki kabilah Arab yang paling berkuasa, Bani Umayyah.

Kesucian kota Baitulmaqdis masih dijaga walaupun bertukarnya tampuk pemerintahan.

2. Pada zaman pemerintahan pengasas Dinasti Bani Umayyah, Muawiyah bin Abu Sufian memperluaskan tapak dan memperbesarkan ruangan Masjid al-Aqsa.

3. Khalifah Abdul Malik bin Marwan memerintahkan pembinaan Kubah as-Sakhrah. Pembinaan bangunan ini diketuai oleh dua orang arkitek iaitu Raja bin Hiwah al-Kanadi dan Yazid bin Sallam.

Pembangunan binaan ini bermula pada tahun 685 M dan berakhir pada tahun 691 M.

4. Di bahagian utara kompleks al-Aqsa dibinanya sebuah bangunan Baitulmal yang fungsinya untuk menyimpan segala harta negara yang khusus untuk membiayai segala projek penambah-baikkan, pengubahsuaian mahupun pembaikian ke atas kompleks ini.

Dengan diletakkannya sebuah Baitulmal, maka jelaslah menunjukkan yang Khalifah Abdul Malik ingin menjadikan Baitulmaqdis sebagai sebuah kota tumpuan di dalam wilayah Palestin.

Fungsi perletakkan Baitulmal ini di Baitulmaqdis menjelaskan tujuan utama kerajaan Bani Umayyah. Tujuannya didasarkan dengan bukti pembinaan Baitulmal yang lain iaitu di Mesir dan Syria yang dikenali pada waktu itu, merupakan dua buah kota yang paling sibuk dengan aktiviti perdagangan.

5. Dalam buku ‘Muqarnas: An Annual on the Visual Culture of the Islamic World’ dinyatakan tentang al-Muhallabi, seorang ilmuwan geografi dari Dinasti Fatimiyyah mengatakan yang Khalifah al-Walid I memulakan projek pembangunan kompleks al-Aqsa dengan membina Kubah as-Sakhrah, Masjid al-Qibli dan membina empat binaan kubah lainnya, iaitu:

a. Kubah al-Mi’raj (Dome of the Ascension).

b. Kubah al-Silsila (Dome of the Chain).

c. Kubah al-Mizan (Dome of the Judgement).

d. Kubah al-Mahshar (Dome of the Gathering).

Kebanyakan kubah-kubah ini hanyalah semata-mata sebagai suatu simbol peringatan/keagamaan atau dalam bahasa mudahnya ‘memorial statue’ yang disetiap tapak binaan kubah-kubah itu ada sejarahnya tersendiri dalam kepercayaan agama Islam.

Nota: Mengikut catatan sejarah lainnya, Kubah al-Mi’raj sebenarnya dibina sebagai tempat suci (chapel) oleh tentera Salib ketika pendudukan mereka di Jerusalem setelah tamat era Perang Salib Pertama.

6. Melalui sumber buku ‘Cairo, Jerusalem and Damascus’, David Samuel Margoliouth menyatakan tentang pintu-pintu gerbang kompleks al-Aqsa ditampal dengan kepingan emas dan perak.

Sumber lain mengatakan yang pintu gerbang ‘Bab ar-Rahmah’ dan ‘Bab al-Nabi’ ditampal dengan kepingan emas dan perak atas arahan Khalifah Abdul Malik.

Nota:

a. Bab ar-Rahmah (Gate of Mercy) dan Bab an-Nabi (Gate of Prophet).

b. Gambar di atas adalah lukisan kompleks al-Aqsa pada zaman pemerintahan Bani Umayyah oleh pelukis Leen Ritmeyer.


Kucing Hitam Pernah Menjadi Syaitan Dan Ahli Sihir?

Di dalam dunia ini, kita semua tahu bahawa terdapat dua jenis kategori orang iaitu yang mencintai kucing dan yang tidak suka akan haiwan comel tersebut. Hubungan antara manusia dan kucing ini sebenarnya pernah menjadi rumit sehinggakan pernah berlakunya pengisytiharan perang. Paus Gregorius IX (Pope Gregory IX) adalah orang yang pernah mengisyhtiharkan perang terhadap populasi kucing-kucing itu. Penyiasat kepausan pada zaman bagi Paus Gregory IX adalah Conrad of Marburg (Konrad von Marburg) dan dia membencikan kucing sehinggakan menjadikan kucing sebagai alasan untuk menyokong kepercayaan bahawa kucing-kucing adalah syaitan yang di dalam rupa bulu.

Perkara ini menjadi satu kepercayaan orang ramai apabila terdapat pengakuan dibuat oleh masyarakat di situ dengan menceritakannya kepada Conran kisah-kisah pelik yang dialami. Conran pun mendengar cerita salah seorang mangsa yang terlibat.

“Semasa saya dalam perjalanan untuk pulang ke rumah pada petang semalam, saya terdengar bunyi seekor katak. Katak tersebut adalah sebesar anjing dan berdiri sejauh sepuluh kaki. Katak itu melompat dengan lebih dekat dan mengahmpiri saya.”

“Ia sangat tidak wajar kerana saya tidak pernah melihat katak sebesar itu. Apabila katak itu telah sampai dekat kepada saya, tiba-tiba seorang lelaki pucat muncul! Saya tidak tahu dari mana lelaki itu datang dan saya tidak mengenalinya. Dia juga mahu saya menciumnya. Semasa itu, saya melupakan segala tentang Tuhan dan Gereja.”

“Apa yang berlaku selepas kamu berjumpa dengan lelaki itu?” Tanya Conran.

“Baiklah, kita semua akan pergi ke ‘Black Mass’ iaitu patung kucing besar yang bernyawa sama seperti kita, di manakita semua akan mencium kucing itu dan dalam kegelapan, kita semua akan berhibur. Apabila selesai semua itu, lilin akan dinyalakan, dan seorang lelaki muncul. Bahagian atas pada badan lelaki itu adalah seperti cahaya matahari yang umpama boleh buta. Cahaya yang luar biasa daripada apa yang kita selalu lihat. Bahagian bawah badannya pula dipenuhi dengan bulu kucing. Ritual dibacakan dan mesyuarat itu telah berakhir…”

Pada abad ke-13 iaitu sekitar 1227 hingga 1241, dunia katolik dikendalikan oleh Pope Gregory IX dan beliau percaya bahawa kucing ini sebenarnya membawa roh syaitan yang membawa kepada ketidakboleh percayaan terhadap makhluk itu. Daripada ini juga, ia telah membawa kepercayaan yang mitos iaitu kucing yang bewarna hitam membawa kepada nasib malang.

Pada tahun 1233 hingga 1234, iaitu selama setahun, terdapat penghapusan kucing yang dilakukan secara besar-besaran bagi mereka yang setia kepada Gereja dan Paus. Menurut ahli sejarah, mereka percaya bahawa masyarakat pada masa itu membunuh terlampau banyak kucing yang sehinggakan berlakunya gelombang wabak. Perkara ini pula membawa kepada kepercayaan yang baharu iaitu wabak tersebut berlaku disebabkan syaitan yang sangat marah kerana kucing-kucingnya banyak dibunuh.

Mengikut lojik sejarah sebelum ini, kucing yang dibunuh secara besar-besaran ini telah membuatkan tikus membiak dengan begitu banyak dan kutu pada tikus itu antara penyumbang untuk wabak itu berlaku. Perang yang diperintahkan oleh Paus ini menunjukkan bukan sahaja ia memberi kesan terhadap kucing, malah termasuk manusia sekali. Hal ini kerana ia telah mencetuskan pemburuan yang lain pula iaitu pemburuan ahli sihir secara besar-besaran. Perkara ini membawa kepada ramai wanita yang dituduh dan diganggu sehinggakan ada yang diseksa dan dibunuh.

Bagi membuktikan kesetiaan orang yang beragama kepada Gereja, mereka sanggup berbuat sedemikian. Pada akhir 1400-an pula, kucing dibunuh disebabkan ia dipercayai sebagai ahli sihir. Apabila berlakunya pemburuan yang baharu ini, kucing-kucing masih tidak selamat kerana mereka tetap dibunuh akibat daripada kegilaan orang ramai yang memburu ahli sihir.

Perkara ini berakhir sehinggalah apabila Paus memberhentikan pemburuan kucing ini. Pada zaman kemudiannya, Ratu Elizabeth I (1558-1603) juga telah meraikan pertabalannya dengan membakar patung yang berbentuk kucing dan lebih teruk lagi apabila di dalam patung itu diisikan dengan kucing yang bernyawa.

Oleh itu, kucing peliharaan yang kita bela sekarang sebenarnya mempunyai sejarah terdahulu di mana ia boleh dianggap sebagai sejarah yang penuh dengan tragedi buat makhluk comel ini. Kepercayaan agama yang sangat kuat dan penyebaran penyakit menjadikan masyarakat pada masa itu salah faham dan terus membuat keputusan yang melulu.

Pada zaman itu juga, Gereja dianggap sebagai sumber utama dalam segala kuasa yang membuatkan masyarakat takut dihukum oleh Tuhan kerana tidak menunjukkan kesetiaan. Berkemungkinan juga, hasil daripada bukti-bukti pakar mengatakan bahawa arahan daripada Paus Gregorius IX ini berlakunya Black Death pada tahun 1346 hingga 1353. Pada hari ini di Eropah, populasi bagi baka kucing berwana hitam adalah sedikit disebabkan kesan daripada upacara yang dianggap kucing hitam itu adalah syaitan.

Janssens, M. (2022, June 15). When Pope Gregory IX Declared a War on Cats.

All That’s Interesting. (2017, January 9). The Vatican Really, Really Hates Cats.

Artikel dikirimkan oleh Atiqah Nawi untuk The Patriots.


Kucing Menganggap Tuan Mereka Bak Ibu Bapa Mereka

Tak sah dalam kehidupan masing-masing jika tidak mempunyai haiwan peliharaan yang disayangi dan dibelai setiap hari. Bagi yang mengikuti kisah orang kuat The Patriots iaitu abang Jamalee, pasti sudah masak dengan kerenah salah seekor kucingnya bernama Jimi. Penulis sendiri mempunyai banyak kucing yang meninggalkan kenangan bukan sedikit terhadapnya. Tetapi tahukah anda, kucing boleh mendemonstrasikan hubungan rapat mereka terhadap penjaga mereka sama seperti anjing dan bayi manusia.

Ini didedahkan oleh sekumpulan penyelidik dari Universiti Negeri Oregon berdasarkan satu eksperimen. Dalam eksperimen membabitkan 70 anak kucing sebagai subjek eksperimen, kucing-kucing ini akan diletakkan dalam sebuah bilik selama dua minit bersama tuan mereka sebelum ditinggalkan bersendirian selama dua minit dan disatukan semula. Para penyelidik yang mengkaji tingkah laku anak kucing ini memgelaskan jenis hubungan mereka sama seperti bayi dan anjing dalam empat kategori: selamat, ambivalen, mengelak dan tidak terurus.

Hasil eksperimen mendapati 60% mempunyai hubungan rapat yang selamat dengan tuan mereka. Dengan kata lain, jika anak kucing ini dibiarkan bersendirian tanpa tuannya, mereka akan merasa tertekan. Tetapi mereka akan merasa selamat apabila tuan mereka kembali menerusi keseimbangan hubungan rapat dan eksplorasi antara kedua-duanya.

Manakala 30% lagi subjek menunjukkan gaya hubungan tidak selamat di mana mereka merasa tertekan apabila disatukan semula dan menunjukkan sama ada melalui sentuhan berlebihan, mengelak atau tidak terurus. Berdasarkan kajian berkenaan, perubahan sebegini sama seperti yang dialami oleh kanak-kanak. Dan kandungan kajian terus kekal konsisten walaupun subjeknya diubah kepada kucing dewasa dan ulangan eksperimen dibuat dua bulan kemudian.

RUJUKAN:

Pearson, Jordan. (2019). Your Cat Thinks of You Like a Parent, Study Suggests. Vice.com. https://www.vice.com/en_us/article/pa735v/your-cat-thinks-of-you-like-a-parent-study-suggests


Adakah Komik Dan Manga Hanya Untuk Kanak-Kanak?

Di Malaysia, DC Comics kurang terkenal di Malaysia. Jika mempunyai peminat pun, ia hanyalah dalam kalangan kelompok kecil sahaja. Begitu juga dengan peminat Marvel. Sejak kebelakangan ini, peminat-peminat komik ini muncul seperti cendawan selepas hujan. Ada dalam kalangan peminat ini sebenarnya memang true fans dan ada juga yang hanya sekadar mengikut trend. Namun, minda masyarakat kita masih juga mengatakan bahawa komik hanyalah untuk kanak-kanak. Sebenarnya ia bergantung kepada tema komik itu sendiri. Dari dahulu lagi, tema komik untuk kanak-kanak dijadikan sajian di kaca televisyen sejak tahun 90-an seperti Anak-Anak Sidek, Keluang Man, Usop Sontorian dan banyak lagi. Tema kekeluargaan sebenarnya lebih bersifat evergreen di mana kalau tahun 2017 dibacanya karya ini tetap juga mendapat sambutan. Berbanding karya komik picisan yang hanya mengetengahkan lawak sekadar gelak sahaja.

DC Comics sebenarnya lebih bersifat dark dan komik ini sudah tentunya untuk orang dewasa. Pemikiran masyarakat kita sahaja yang meletakkan sesuatu komik ini sebagai bahan bacaan untuk kanak-kanak sahaja. Bayangkan di dalam sebuah komik terdapat falsafah metafizik, rasionalisme, astetik, dan juga lain-lain. Jika diberi bahan komik tersebut pada kanak-kanak sudah tentulah mereka tidak faham! Sebenarnya jika diperhatikan dari sudut teliti, kebanyakan masyarakat Malaysia meletakkan mentaliti mereka terhadap komik ini hanyalah bahan bacaan untuk kanak-kanak.

Di Jepun, manga (komik) adalah sebagai satu bahan pengajaran untuk subjek fizik, lukisan dan juga matematik. Menurut Professor Higuchi, membaca manga yang sama berulang kali ialah cara terbaik untuk kanak-kana mengasah kemahiran berbahasa. Ini dibuktikan dengan manga Shokugeki No Soma, manga tentang masakan di mana pelajar kulinari mampu belajar benda baharu tentang masakan di dalam manga ini. Terdapat banyak istilah dunia masakan di dalam manga ini. Manga lain seperti Hikaru No Go, manga sukan berkisahkan taktik dan cara bermain Go, suatu permainan di Jepun. Jadi, manga sebenarnya mampu membantu seseorang pelajar untuk berjaya sesuatu subjek.

Bagaimana dengan DC Comics? Terdapat juga nilai moral yang diterapkan di dalam penerbit ini. Jika dilihat dari komik Justice League, kesemua superhero mempunyai satu rules di mana mereka tidak boleh membunuh dan membenarkan supervillain untuk bertaubat. Tetapi, kebanyakan dari mereka tidak bertaubat meskipun berulang kali ditewaskan oleh superhero. Ada juga nilai tauladan yang boleh dipelajari dari supervillain. Contohnya boleh dilihat pada Joker. Joker pernah menyatakan bahawa satu hari yang malang boleh membuatkan seseorang itu menjadi gila. Kes putus cinta, kehilangan pekerjaan, kehilangan ibu bapa, bisnes yang gagal dan lain-lain sebenarnya mampu membuatkan seseorang itu menjadi hilang akal dan melakukan sesuatu di luar jangkaan seperti menyeksa diri. Kita sebagai seorang manusia hendaklah mendapat sokongan dari kawan-kawan, ibu bapa dan juga lain-lain di saat kita sedang jatuh. Tema berbeza diangkat daripada DC Comics seperti Teen Titans yang mengetengahkan tema persahabatan.

Visual dapat membantu seseorang dalam mengingati lebih daripada tulisan. Melalui komik juga, seseorang mampu belajar untuk menceritakan sesuatu dengan permulaan dan pengakhiran dengan lebih mudah. Kebanyakan daripada kita mempunyai idea tetapi kurang tatabahasa. Jadi penjelasan melalui visual dan gambaran adalah lebih mudah. Di sini sahaja kebaikan komik itu dapat dilihat dari segi bahan pengajaran dan juga sebagai bahan falsafah.

Falsafah-falsafah dan ilmu-ilmu di dalam komik ini kadang-kadang tidak diambil kira dan dianggap sebagai picisan sahaja. Sebenarnya jika dikaji dengan betul, kita mampu mengubah persepsi kita terhadap komik dan juga manga. Jika tidak, minda ini akan terus berlarutan sehingga ke generasi akan datang. Masyarakat di Malaysia hendaklah mengubah persepsi terhadap dunia komik tidak kira yang muda ataupun tua. Jika tidak diberi peluang pada komik yang mengangkat tema falsafah, sudah tentu komik di Malaysia hanyalah untuk kanak-kanak.


Sehebat-Hebat Amir Timur Pun Pernah Kalah Perang

Aku: Amir Timur tak pernah kalah perang di sepanjang hayatnya?

Dia: Betul lah tu, dia mana pernah kalah perang masa dia hidup. Tak ada sebut pun dalam sejarah yang dia pernah kalah.

Aku: Betul ke? Siapa yang kata?

Dia: Lahh, bacalah sejarah dia, kalau ada tulis kekalahan dia, bak sini tunjuk.

Sejarah yang kata? Baiklah, macam ada sedikit salah faham perlu diperbetulkan. Amir Timur tak dinafikan, memang dia seorang panglima tentera yang sangat hebat, kuat, kejam, dan ada banyak pertempuran dimenanginya. Mungkin kerana dia menang banyak pertempuran, maka kemenangan-kemenangan itu telah menutup/mengaburi kekalahannya yang lebih kecil sebelum itu. Amir Timur atau Timurlang (Tamerlane) ada reputasi sebagai salah seorang panglima tentera dan penakluk yang terhebat dalam sejarah. Dia dikenali dan dijulang sebagai seorang tokoh perang yang tidak terkalahkan dalam sejarah.

Sebenarnya Amir Timur banyak kali je pernah kalah dalam pertempuran semasa dia hidup. Walau bagaimanapun, semua itu adalah zaman sebelum dia bangkit berkuasa dalam Chagatai Ulus (Chagatai Khanate).
Kita tak pernah tahu tentang kekalahan Amir Timur ni atas beberapa sebab yang pada dasarnya memang normal, sebab-sebab ini juga sentiasa menjadi punca mengapa beberapa tokoh-tokoh sejarah yang lain amat jarang sekali didendangkan kisah kekalahan mereka.

Pertama sekali, ia kerana kekalahan Amir Timur hanya pernah berlaku pada zaman sebelum dia bangkit berkuasa, dan memang tak ada banyak sumber yang mencatatkan tentangnya pada zaman itu. Kedua, kerana ia bercanggah dengan dasar kepentingan pencatit sejarah Empayar Timuriyyah. Raja dari mana sekali pun tak akan rasa gembira kalau penyusun sejarah yang dilantiknya di istana turut mencatatkan kisah-kisah sejarah kekalahan raja tersebut dalam sejarah.

Begitu juga dengan Amir Timur, setiap kisah-kisah perjalanan sejarahnya dari sumber istana hanya akan merekodkan kejayaan dan kegemilangan untuk memuliakan imej Amir Timur pada waktu itu. Lebih-lebih lagi, setiap kekalahan dalam pertempuran yang dialami Amir Timur dahulu hanyalah pertempuran berskala kecil yang tak mendapat perhatian umum. Ia kurang penting berbanding dengan kejayaan besar Amir Timur di kemudian hari semasa mengambil alih kekuasaan.

Timur pernah tewas dalam beberapa pertempuran pada awal karier ketenteraannya. Ia berlaku setelah tentera Moghulistan (Kekhanan Chagatai Timur) di bawah Tughlugh Timur Khan menyerang Kekhanan Chagatai Barat pada tahun 1360. Timur cuba menggunakan peluang ini untuk merebut kedudukan amir dalam tampuk kepimpinan suku Barlas. Salah satu contoh awal kekalahan Timur adalah di tangan Hajji Beg, amir (ketua) suku Barlas yang terdahulu yang juga merupakan bapa saudara Timur sendiri.

Dah masuk bab-bab Mongol sekarang ni. Kami ingin menjemput korang beli buku KITAB TAMADUN MONGOL. Kita semua sedia maklum Mongol pernah membina sebuah empayar yang menggerunkan semua musuh. Maka dalam buku ini, kami abadikan segala selok-belok tentang Mongol yang mungkin korang tak tahu sebelum ni. Buku boleh dibeli melalui Shopee: https://shopee.com.my/The-Patriots-Kitab-Tamadun-Mongol-i.238336777.10674339366

Amir Timur mula membuat kemunculannya dalam lipatan sejarah pada usia 24 tahun. Tughlugh Timur Khan, (Khan Moghulistan) menyerang Transoxiana pada tahun 1360. Tujuannya adalah untuk menyatukan semula Kekhanan Chagatai yang telah berpecah belah. Kebanyakan ketua-ketua suku di Transoxiana tunduk kepada Tughlugh Timur Khan. Ada yang enggan dan terpaksa melarikan diri. Salah seorang dari mereka ini ialah amir dari suku Barlas, Hajji Beg. Timur menemaninya dalam pengunduran hingga ke Sungai Amu/Oxus. Kemudian Timur meminta izin untuk pulang ke tanah air bagi menjaga ketenteraman dan menghalang sebarang kemaraan dan serangan lanjut dari Moghulistan. Hajji Beg memberi kebenaran.

Apabila dia kembali ke wilayah Kesh, Timur melakukan sesuatu yang tidak dijangka. Dia mula menyedari bahawa menentang Tughlugh Timur Khan adalah perbuatan yang sia-sia. Timur tunduk kepada kekuasaan khan baharu dari Kekhanan Chagatai yang bersatu. Tughlugh Timur Khan memilih Timur untuk menggantikan Hajji Beg sebagai amir baru untuk suku Barlas. Pada usia 24 tahun Timur akhirnya menjadi ketua puaknya, dari sinilah dia mendapat gelaran “Amir Timur”. Akhirnya Amir Timur dan Hajji Beg bersemuka di medan perang. Namun, memandangkan Haji Beg masih memiliki pengaruh yang sangat besar dalam suku Barlas berbanding Timur, ketua-ketua suku Barlas akhirnya bertindak meninggalkan Timur dan kembali menyokong Hajji Beg.

Timur terpaksa menyerah kalah dan mengembalikan kuasa kepimpinan suku kepada Haji Beg, namun Timur masih diterima kembali ke dalam suku. Kekalahan paling teruk yang dihadapi oleh Timur mungkin semasa Pertempuran Tashkent pada tahun 1365. Amir Timur membentuk pakatan dengan Amir Husayn, ketua puak Qara’una (Mongol Neguderi) dan memberontak menentang kerajaan Moghulistan.

Amir Timur dan Amir Husayn mengetuai tentera menentang Ilyas Khoja, seorang khan Chagatai dari Moghulistan. Pertempuran amat sengit dan kekuatan kedua-dua belah pihak cukup seimbang. Amir Timur mencadangkan Amir Husayn supaya mengarahkan tenteranya melancarkan serangan untuk memberikan hentaman terakhir dan menghancurkan tentera Moghulistan. Walau bagaimanapun, Amir Husayn tidak mempedulikan cadangan Amir Timur dan menghentikan kemaraan tentera. Moghulistan mengambil kesempatan dari kecuaian ini dan berjaya menembusi barisan pertahanan musuh. Tentera Amir Timur terperangkap dan dikalahkan.

Amir Timur dipercayai kehilangan beribu-ribu tenteranya dalam pertempuran ini. Peristiwa ini dipercayai menjadi punca yang mengakibatkan kemerosotan hubungan antara kedua-dua pemimpin. Dalam sejarah, Amir Timur meninggal dunia sebelum dia sempat sampai ke sempadan China untuk menakluki Dinasti Ming. Walaupun sekiranya ditakdirkan usia dia masih panjang ketika itu, tak semestinya dia akan berjaya menakluki Ming, meskipun kekuatan tenteranya sangat tinggi.

Pangkalan kuasanya adalah di Transoxiana, dan sejarah membuktikan dia mengalami kesukaran untuk mengawal wilayah selain daripada Parsi. Dia melepaskan jajahan takluknya di Asia kecil, Levant dan India dalam masa yang singkat selepas ia ditakluki kerana Timur sedar yang dia tak mampu mengawalnya. Ini bermakna, jika Timur mahu menakluk seluruh China, dia perlu melepaskan pangkalan kuasanya dan memindahkan ibu kota ke China. Bahkan jika dia tetap akan meneruskan penaklukannya terhadap Dinasti Min sekali pun, perlu diingat yang Dinasti Ming pada tahun 1400-an adalah kuasa besar baharu dunia yang sedang meningkat ke kemuncaknya. Angkatan tentera Ming ketika itu baru saja melalui perang saudara yang besar di mana Zhu Di (Maharaja Yongle) merampas kuasa, jadi tenteranya pastilah dari kalangan tentera veteran yang sangat berpengalaman.

Dinasti Ming juga jauh lebih besar dari segi angka berbanding musuh-musuh lain yang pernah dihadapi Amir Timur. Maharaja Yongle tak sama seperti kebanyakan maharaja Ming yang lain, baginda merupakan seorang komander tentera yang cukup berkebolehan, berpengalaman luas dalam perang terutama dalam kempen menentang saki baki kuasa bekas penjajah Mongol (Dinasti Yuan) yang telah digulingkan oleh pengasas Dinasti Ming, Zhu Yuanzhang.

Jika operasi ketenteraan berskala besar berlaku di seluruh Dzungaria (Xinjiang moden), ia akan menjadi operasi yang amat mencabar dan jarang berlaku dalam sejarah (jumlah populasi Lembangan Tarim tidaklah lebih besar daripada tentera Timur, maka keperluan logistik akan menjadi satu masalah yang besar).

Bahkan semasa zaman kemuncak Empayar Mongol, Genghis Khan sendiri tak sempat hidup lama untuk menyaksikan cucunya menjadikan hasratnya mahu menakluki China sebagai satu realiti. Bahkan impian Genghis itu memerlukan sebanyak empat kali lagi takhta khan agung Mongol bertukar, dari Ogedei, Guyuk, Mongke, hinggalah apabila Kublai Khan mengambil alih mandat sebagai khan Empayar Mongol, barulah Mongol berjaya memusnahkan Dinasti Jin dan Dinasti Song Selatan, sekaligus menakluki keseluruhan China.

Ini bermakna Empayar Mongol sendiri terpaksa menghabiskan masa selama setengah abad untuk menakluki China, China yang sedang berpecah belah pula tu. Pendek kata, ada, terlalu banyak faktor yang bertentangan dengan kejayaan Amir Timur, dan hakikatnya, sebaik sahaja selepas kematian Amir Timur, Empayar Timuriyyah dengan segera dipecah belahkan oleh anak-anaknya sendiri, ini lagi teruk dari anak-anak Genghis Khan.

Sebenarnya, istilah “tak terkalahkan” atau “undefeated” dalam bahasa Inggeris ini sering saja digunakan terhadap banyak lagi tokoh-tokoh perang dalam sejarah. Tetapi ia tidaklah bermaksud mereka tidak pernah kalah dalam pertempuran, istilah ini biasanya menggambarkan rekod kejayaan pertempuran yang diketuai oleh seorang tokoh tertentu. Tetapi ia tidak merekod kekalahan yang dialami semasa tokoh tersebut hanyalah seorang tentera biasa seperti dalam kes Amir Timur.

Bahkan, tokoh-tokoh yang pernah kalah dalam perang semasa mereka sendiri yang mengetuai bala tentera pun masih dianggap sebagai tak terkalahkan, contohnya Napoleon pernah kalah semasa berperang dengan Rusia, Salahuddin al Ayubbi pernah kalah, Sultan Mehmed II pernah kalah, hatta Genghis Khan sendiri juga pernah kalah. Setakat dalam pengetahuan aku, hanya Khalid ibn al-Walid sahaja yang tidak pernah mencatatkan sebarang kekalahan dalam mana-mana pertempuran yang pernah diketuainya.

Namun Khalid ibn al-Walid pernah mengetuai satu pertempuran di mana ketika itu tentera Islam tewas di tangan Byzantine, walau bagaimanapun, ketika itu Khalid bukan memegang kuasa sepenuhnya ke atas tentera Islam. Pertempuran yang dimaksudkan adalah Pertempuran Mu’tah. Walaupun Khalid al-Walid bukanlah ketua komander yang sebenar ketika itu kerana dia diberi mandat secara mengejut akibat kematian pegawai atasannya, ia masih dikira sebagai kekalahan.

Tambahan pula terdapat juga kekalahan di mana ketika Khalid adalah seorang Quraisy yang masih lagi menentang dakwah Islam dibawa Nabi, dan Khalid tidak ada kuasa mengepalai tentera Quraisy. Kekalahan ini berlaku dalam Perang Khandaq. Namun walaupun Khalid tewas di tangan tentera Islam dalam Perang Khandaq, beliau hampir-hampir berjaya membunuh Nabi Muhammad S.A.W. namun dia gagal kerana dihalang oleh sahabat baginda.

Jadi, “tidak terkalahkan” tidaklah semestinya bermaksud seseorang panglima perang itu tak pernah kalah dalam pertempuran. Tetapi ia lebih sesuai untuk menggambarkan betapa sukarnya untuk menundukkan pasukan tentera tertentu jika tentera itu dikepalai oleh tokoh tertentu. Sebab itulah jika hendak menilai seorang tokoh bersejarah, jangan nilai dari pembacaan teks-teks sejarah yang bersifat satu hala semata-mata, tetapi seeloknya carilah mana-mana bahan bacaan yang menyediakan biografi peribadi tokoh tersebut.

Bahkan sebenarnya kisah kekalahan Amir Timur ini sendiri tak perlu merujuk pada biografi pun kerana sememangnya kisah tersebut adalah sebahagian daripada sejarah Amir Timur, namun ia ditenggelamkan oleh kisah-kisah kejayaannya yang lebih besar.

Dua buku best-seller The Patriots kini kami gandingkan sekali dalam versi bahasa Inggeris untuk kalian semua:
World Without Walls III: https://bit.ly/3PR2Ep9
The Human’s Complex: https://bit.ly/3J2GoGF


Pertempuran Dhat As-Sawari: Penguasaan Laut Mediterranean Dirampas Dari Tangan Rom

Salah satu pertempuran di lautan yang mahsyur pada era pemerintahan Khalifah Uthman dan di dunia Barat ianya dikenali sebagai ‘Battle of the Mast’.

Pertempuran ini meletus kerana beberapa sebab, iaitu:

1. Muawiyah bin Abu Sufian sering menyerang wilayah-wilayah jajahan empayar Rom Byzantine, menawan beberapa kota benteng (di daratan) dan limbungan serta pelabuhan pasukan laut mereka (di lautan).

2. Laksamana Abdullah bin Qays yang melancarkan sebanyak 50 kali serangan di kawasan laut dan persisiran pantai Mediterranean sehingga menyebabkan pasukan laut Rom Byzantine mengalami kerugian yang tinggi.

(Banyak kapal perang yang tenggelam atau diambil oleh Abdullah bin Qays).

3. Kemaraan pasukan Islam Mesir pimpinan gabenor Abdullan bin Saad memasuki wilayah Afrika lalu mengalahkan pasukan Rom Byzantine dan orang-orang Barbar menyemarakkan lagi kemurkaan Maharaja Constantine II untuk menebus segala kekalahannya di barat Laut Mediterranean, Syam dan Mesir.

Maharaja Constantine II memimpin langsung pasukan besarnya kali ini dengan membawa sebanyak 600 buah kapal perang jenis Dromon dan 1,000 buah kapal perang yang dilengkapi dengan teknologi senjata ‘Api Greek’ atau ‘Api Yunani’ menuju ke pelabuhan Iskandariyah, Mesir untuk membalas kembali serangan dari pihaknya.

Pasukan pengintip menyampaikan berita ini kepada Khalifah Uthman, lalu dengan segera beliau menulis surat perintah kepada Muawiyah bin Abu Sufian supaya memimpin armada perang laut dari Syam, Abdullah bin Saad mengepalai armada lautnya dari Mesir dan Amru al-As bersama pasukannya keluar untuk menahan bala pasukan besar dari kota Konstantinopel ini.

Buat pertama kalinya, armada laut Muslim dipimpin oleh dua orang panglima iaitu Muawiyah dan Abdullah. Kedua pasukan ini bertolak dari pelabuhan Akka bersama 500 buah kapal perang dan bertembung dengan armada laut Rom Byzantine di perairan pantai Lysia iaitu sebuah kawasan yang berada di antara pulau Rhodes dan pulau Cyprus.

Pertempuran ini berlaku di daratan/tepian pantai sehingga ke lautan. Sebenarnya, bermungkinan Maharaja Constantine II dapat memenangi pertempuran ini kerana pasukannya mempunyai kelengkapan yang canggih, lengkap dan formasi peperangan di laut yang lebih tersusun. Tetapi sayang sekali, pasukannya dipimpin oleh para laksamana yang tidak cekap mengendalikan suasana walaupun kebanyakan daripada mereka sudah berpengalaman dalam banyak pertempuran di lautan.

Walaupun armada laut Muslim tidak mempunyai senjata atau kapal perang yang canggih dan formasi yang tersusun di lautan, tetapi pasukan mereka dipimpin oleh para gabenor dan laksamana yang sudah berpengalaman serta sering kali bertempur di daratan (pada waktu ini, tentera Muslim hanya mengaplikasikan taktik serangan di daratan apabila bertempur di lautan).

Di samping kepimpinan Muawiyah dan Abdullah, armada laut Muslim juga dibantu oleh laksamana Abulathar.

Pertempuran ini dimenangi oleh pihak Islam setelah Maharaja Constantine II melarikan diri dari medan pertempuran dengan menyamar sebagai seorang pelaut biasa menaiki kapal bersama orang-orang kepercayaannya menuju pulang ke kota Konstantinopel.

Dengan kemenangan inilah, penguasaan di laut Mediterranean berubah tangan dari Rom Byzantine ke dalam cengkaman pasukan Islam.


Ahli Sunnah Wal Jamaah, Aqidah Rasmi Malaysia

“Hakikat bahawa umat Islam di Malaysia yang begitu konsisten dan seragam dalam pemakaian manhaj Ahli Sunnah Wal Jamaah dalam akidah secara tidak langsung menyumbang kepada kestabilan politik, masyarakat dan perpaduan ummah”, kata Prof. Emeritus Datuk Dr. Abdul Shukor Husin.

Muzakarah Khas Jawatankuasa Fatwa Majlis Kebangsaan Bagi hal Ehwal Ugama Islam Malaysia yang bersidang pada 5 Mei 1996 telah membuat beberapa ketetapan yang berkaitan dengan Ahli Sunah Waljamaah (Sunni) sebagai mazhab yang diiktiraf sebagaimana berikut (Kertas kerja JKF bil. 2/102.2012):

Autoriti

Larangan

(1) Enakmen No.1 (Terengganu) 1980, (2) Enakmen No. 11 (Kelantan) 1981, (3) Enakmen No, 1 (Selangor) 1988, (4) Enakmen No.10 (Perak) 1988, (5) Enakmen No, 1 (Melaka) 1988, (6) Enakmen No, 11 (Kedah) 1988,(7) Enakmen No, 5 (Pahang) 1989, (8) Enakmen No, 9 (Negeri Sembilan) 1991 dan (9) Enakmen No, 12 (Johor) 1991 telah menyatakan antara kesalahan yang berada di kesemua sembilan buah negeri ini di bawah status kesalahan akidah ialah:

Rujukan:


Tabiat Korek Hidung Boleh Mengundang Padah

Sekarang anda sedang korek lubang hidung kan? Jangan tipulah, mesti anda tidak lari dari mengorek lubang hidung sendiri walaupun setakat menggaru di bahagian luar lubang. Sebenarnya, tabiat mengorek lubang hidung memang menyeluruh. Dalam erti kata lain, setiap manusia tidak lari dari gerakkan jari untuk ‘melombong emas’ dalam hidung, tidak kiralah anda bersama keluarga atau pasangan cinta anda sendiri. Ia seolah-olah menjadi tabiat kebiasaan tanpa kita sedar walaupun generasi demi generasi telah ke hadapan.

Walaupun tabiat mengorek ini menimbulkan ‘syok’ menggaru dan juga dapat bersihkan lubang hidung dari segala kekotoran a.k.a tahi hidung, tetapi tabiat ini atau dipanggil dengan nama ‘rhinotillexomania’ mengundang bahaya yang kita tidak dapat lihat di hadapan mata. Apakah bahayanya mengorek lubang hidung ini? Sebelum anda teruskan mengorek, mari kita baca apakah bahaya mengamalkan tabiat ini.

‘Tahi Hidung’ Yang Berbahaya

Setiap hari, kita bernafas sebanyak 22,000 kali putaran. Untuk mendapatkan udara yang segar dan bebas dari segala bendasing, bendalir bernama hingus diperlukan untuk menapisnya. Hingus dihasilkan oleh sel di dinding lubang hidung bernama sel goblet. Walaupun hingus nampak menjijikan kerana bentuk cecairnya yang melekat, namun ia adalah ‘pengawal’ yang paling hadapan dalam mempertahankan tubuh dari segala penyakit dari udara.

Hingus berupaya memerangkap bendasing yang hadir dari udara yang kita sedut. Bendasing yang biasa hingus perangkapkan ialah debu, zarah-zarah yang berbahaya seperti debunga dan habuk kayu, dan juga bakteria serta virus. Dalam kandunga hingus terdapat beberapa jenis mikrob yang tugasnya melawan bendasing yang telah hingus perangkapkan. Setelah bendasing-bendasing ini dicerna atau terperangkap sepenuhnya, hingus akan mengeras dan terbentuknya ‘tahi hidung’ yang kita kenal.

Hingus yang memerangkap bendasing dalam hidung juga akan masuk ke dalam kerongkong, kemudian secara tidak sengaja kita tertelannya. Perkara ini tidak menjadi isu besar namun berbahaya jika kita menelan hingus sebegini. Bendasing yang terperangkap akan bebas dalam tubuh badan terutamanya paru-paru, kemudian menyebabkan penyakit berkait dengan sistem pernafasan terjadi.

Jadi, jika ada dalam kalangan kita ada tabiat menghidu dan menelan ‘tahi hidung’, bertaubatlah sebelum mengalami masalah pernafasan. Sebab inilah kita harus membuang hingus dari hidung walaupun kita tidak alami selsema dan kurangkan menelan air liur.

Risiko ‘Melombong Emas’ Dalam Hidung

Jika kita mahukan hingus keluar dari badan, mengapa mengorek lubang hidung berbahaya?

Memang tabiat mengorek ini sudah sebati dalam kehidupan seharian kita, namun yang berbahayanya dalam melakukan tabiat ini adalah jari kita sendiri. Jari, tangan, dan seluruh kulit manusia membawa sejenis mikrob (atau kita penggil sebagai kuman) bernama Golden Staph, atau nama saintifiknya ialah Staphylococcus aureus.

Mikrob Golden Staph sentiasa hadir di atas permukaan kulit manusia, lebih-lebih lagi jika kulit tersebut tidak dibersihkan, lagi tinggi populasi kuman ini. Apabila kita melakukan tabiat mengorek lubang hidung, jari kita secara tak sedar menjadi pembawa Golden Staph atau gelaran begi pembawa ini ialah ‘nasal carriage’.

Jika berlaku pendarahan apabila mengorek, Golden Staph akan menjangkiti luka dalam lubang hidung, kemudian individu yang melakukan tabiat mengorek mengalami jangkitan berbahaya, paling teruk individu tersebut mengalami jangkitan pneumonia iaitu jangkitan kuman terhadap paru-paru.

Tidak ada lagi sebarang antibiotik yang mampu mencegah jangkitan oleh Golden Staph ini. Apa yang boleh kita lakukan ialah kurangkan kekerapan tabiat mengorek lubang hidung. Jika boleh elakkan mengorek begitu kasar yang mampu cederakan dinding lubang hidung.

Kesimpulannya, kita haruslah menjaga kesihatan sebaiknya jika melakukan tabiat mengorek lubang hidung ini. Tabiat ini amat universal, kita semua tidak lari dari tidak mengorek lubang hidung. Jika berhasil ‘melombong emas’, buanglah ‘emas’ tersebut dengan membasuh tangan dan mengelapnya dengan tisu. Jangan sekali-kali tempelkan ‘emas’ anda di sekeliling dan tidak sama sekali memakannya. Nak badan anda sihat dari ‘ancaman’ mengorek lubang hidung, koreklah secara bersih.

Kalau anda berminat dengan artikel sains seperti ini, kami nak cadangkan pembelian judul BIOLOGIA. Jemput beli di Shopee kami: https://shopee.com.my/thepatriotsasia

RUJUKAN:

Mark Patrick Taylor et al. 14 July 2022. Scientists Weigh in – Yes, Nosepicking Is Just as Gross as You Think. Science Alert.

Heiman F. L. Wertheim , Menno van Kleef , Margreet C. Vos , Alewijn Ott , Henri A. Verbrugh and Wytske Fokkens. 21 June 2016. Nose Picking and Nasal Carriage of Staphylococcus aureus. Cambridge University Press.


Kisah Penjajah British Tersempak Dengan Pontianak

Kelakar jugak bila baca pasal catatan penjajah Mat Salleh ni bila deme tersempak dengan Pontianak masa tengah meneroka Tanah Melayu. Boleh pulak panggil Pontianak tu “pari-pari baik”.

Mat Salleh yang tersempak dengan Pontianak ni dikenali dengan nama sebagai Laksamana Sherard Osborn, Sebelum bergelar Laksamana dalam Tentera Laut Diraja (Royal Navy) dan menjadi pengembara benua Artik. Jadi, dia bukanlah calang-calang orang untuk kita perkecilkan catatannya.

Osborn berkhidmat sebagai pegawai muda tentera laut di Kedah pada tahun 1838 dan menjadi sebahagian daripada ketumbukan Royal Navy yang mengepung pelabuhan Kuala Kedah ketika itu. Semasa kepungan inilah, beliau menulis anekdot peristiwa pelik bin ajaib ini.

Tidak lama selepas peristiwa tersebut, kapal penembak mereka berlabuh di satu kawasan di selatan Sungai Kedah pada satu malam. Kebetulan pula pada malam itu, hujan turun mencurah-curah disusuli dengan kabus dan persekitaran yang lembap memaksa mereka mencari tempat perlindungan.

Begitupun, Osborn mahukan seorang anak kapal bertindak sebagai peninjau dan segera memberitahu apa-apa perkembangan kepadanya. Pada jam 11.00 malam, Osborn terdengar bunyi orang meludah berselang seli dengan bacaan jampi serapah (berkemungkinan ayat-ayat suci al-Quran). Apabila seorang anak kapal bertanya apa yang berlaku, si peninjau menunjukkan jarinya pada satu kawasan dalam hutan. Sebaik melihat arah yang dinyatakan, si polan itu segera mengikut rakannya melakukan perkara sama.

Apabila Osborn meminta Jamboo bertanya apa yang dilihat mereka, jawapan mereka ialah kelibat hantu atau lebih tepat pontianak. Pada awalnya, beliau merasa marah dan menganggap apa yang dinyatakan itu sebagai mustahil. Tetapi apabila mereka memintanya melihat ke arah satu kawasan hutan yang dinyatakan, alangkah terkejutnya beliau melihat apa yang dianggap karut selama ini rupanya benar belaka.

Berikut catatan Osborn apabila melihat kelibat pontianak:

“Aku berbuat demikian, dan aku merasa mula seram, aku tidak malu mengatakannya dan ia tersebar ke seluruh badanku tatkala aku melihat figura seorang wanita dengan kain putih di sekelilingnya…

Kisah Osborn dan anak kapalnya melihat pontianak diabadikan dalam buku bertajuk Quedah: A Cruise in Japanese Waters yang diterbitkan pada tahun 1859.


Bagaimana Agama Kristian Mula Bertapak Di Korea?

Kristian ialah agama terbesar di Korea Selatan yang dipeluk oleh lebih separuh warga Korea Selatan yang beragama. Terdapat kira-kira 13.7 juta orang Kristian di Korea Selatan hari ini. Majoriti orang Korea Selatan (56.1%,berdasarkan bancian nasional 2015) adalah tidak beragama (Atheis).

Manakala, Agama Kristian dan Buddha adalah agama  yang paling dominan di kalangan rakyat Korea Selatan. Aliran Protestan mewakili (19.7%) dari jumlah populasi, Buddhisme Korea (15.5%), dan Aliran Katolik (7.9%). Sebilangan kecil orang Korea Selatan (0.8% keseluruhannya) adalah penganut agama lain, termasuk Buddhisme won, Confucianisme, Cheondoisme, Islam, Daejongnisme, Kristian Orthodox, Jeungsanisme dan bermacam lagi kepercayaan lain.

Dalam artikel ini, saya akan menerangkan serba sedikit mengenai bagaimana agama Kristian yang berpusat jauh di benua eropah boleh berakar dan bertapak dengan kukuh di Semenanjung Korea khususnya, bukan Korea Utara dan bukan juga Korea Selatan.

Pengamalan ajaran Kristian di Semenanjung Korea pada peringkat awal dapat dibahagikan kepada dua aliran, Katolik dan Protestan. Secara umumnya, agama Kristian aliran Katolik mula diperkenalkan di Semenanjung Korea pada abad ke-18 oleh Yi Seung-hun. Beliau yang telah mempelajari terjemahan teks-teks Katolik semasa di Korea. Beliau mengikuti ayahnya sebagai diplomat ke Beijing pada tahun 1784.

Yi Seung-hun telah tertarik untuk mempelajari dengan lebih mendalam ilmu agama Kristian setelah membaca teks-teks tersebut. Semasa di Beijing, dia bertemu dengan seorang mubaligh Jesuit dan telah dibaptis. Kemudian menukar nama beliau kepada Peter Li yang lebih sesuai dengan status barunya sebagai seorang penganut agama Kristian.

Yi Seung-hun kembali ke Semenanjung Korea dengan membawa pulang beberapa buah naskhah yang berkaitan dengan aliran Katolik serta batang salib. Setelah itu, Yi Seung-hun mula menyebarkan ajaran Kristian kepada masyarakat setempat sehingga berjaya mengumpulkan sejumlah besar pengikut.

Kerabat Dinasti Joseon menganggap ajaran Kristian yang kian berkembang ini, sebagai fahaman yang subversif yakni dilihat mampu  untuk menghakis pengaruh dan kedudukannya sebagai pemerintah mutlak di tanah Korea.

Oleh hal yang demikian, kerajaan telah bertindak dengan menindas serta menyeksa sesiapa sahaja yang disyaki mengamalkan ajaran Kristian. Kemuncak kepada penindasan ini berlaku pada tahun 1806, apabila seramai 8,000 penganut ajaran Kristian aliran Katolik telah dijatuhi hukuman bvnvh termasuk sembilan orang mubaligh dari Perancis.

Dipendekkan cerita, Apabila kerajaan Joseon membuka pintunnya kepada dunia luar pada akhir abad ke-19, pemerintah bertindak untuk lebih bertoleransi terhadap penganut agama Kristian. Pada waktu inilah aliran Protestan telah mula dibawa masuk kedalam Semenanjung Korea oleh mubaligh dari Amerika Syarikat pada tahun 1884.

Gereja aliran Protestan mula diperkenalkan oleh Seo Sang-Ryun di Kampung Sorae di wilayah Hwang Hae pada tahun 1884. Manakala pada akhir tahun yang sama, tiba seorang missionari beraliran Protestan pertama yang menjejakkan kaki ke Semenanjung Korea. Beliau ialah Horace Newton Allen, juga merupakan seorang doktor perubatan yang rapat dengan Raja Gojong, pemerintah dari Dinasti Joseon ketika itu.

Selepas kejatuhan kerajaan Dinasti Joseon pada dekad terakhir abad ke-19, Sebahagian besar penduduk Semenanjung korea telah memeluk agama Kristian. Ini kerana monarki dan para intelektual telah menjadikan dunia barat sebagai model untuk memajukan Korea pada waktu itu dengan menyokong karya mubaligh Katolik dan Protestan.

Semasa era penjajahan Empayar Jepun pada separuh pertama abad ke-20, pengamalan agama Kristian seiring dengan nasionalisme Korea diperkukuhkan lagi, sebabnya bagi menentang usaha Empayar Jepun untuk menyebarkan ajaran Shinto dikalangan penduduk Semenanjung Korea.

Pertumbuhan pesat kedua-dua aliran ini  berlaku setelah berakhirnya perang dunia kedua pada tahun 1945, Semenanjung Korea berjaya dibebaskan daripada penjajahan Empayar Jepun oleh Kuasa Bersekutu. Pada tahun yang sama juga, telah berlakunya pemisahan Semenanjung Korea menjadi dua buah negara.

Dibawah pengaruh Kesatuan Soviet, sebuah negara yang berideologikan komunisme telah dibentuk di wilayah utara dan negara yang anti-komunis  dibentuk di wilayah selatan, majoriti penduduk Kristian yang pada masa itu berada di wilayah utara semenanjung telah melarikan diri ke Korea Selatan bagi mengelakkan penindasan oleh kerajaan komunis.

Pada waktu ini, dianggarkan 2% peratus populasi di keseluruhan Semenanjung Korea merupakan penganut ajaran Kristian. Pada tahun 1991, 18.4% penduduk Korea Selatan khusunya, merupakan penganut Ajaran Kristian aliran Protestan, manakala bagi aliran katolik 6.7%.

Sehingga hari ini, agama Kristian terus berkembang seiring dengan sistem pendidikan serta proses pemodenan gaya barat. Selain itu, Agama Kristian dilihat sebagai anutan bagi golongan kelas menengah, belia, intelektual, dan urbanis. Ajaran Kristian juga telah menjadi asas kepada usaha untuk mencapai kemajuan sejak berakhirnya perang dunia kedua sehingga kini.

Artikel disumbangkan oleh Fakhry Harraz untuk The Patriots.


The Innocents (2016): Tragedi Perang Yang Menggoncang Jiwa

The Innocents merupakan sebuah filem Perancis yang dihasilkan pada tahun 2016. Meraih rating 94% di Rotten Tomatoes, filem ini dihasilkan berdasarkan kisah benar yang berlaku sewaktu Perang Dunia kedua di Poland. Penulis skrip Pascal Bonitzer telah menulis skrip filem ini berdasarkan diari seorang jururawat Perancis Madeleine Pauliac yang telah berkhidmat bersama French Red Cross di Poland pada tahun 1945.

Filem ‘The innocents’ membawa kita kepada sekumpulan biarawati di sebuah gereja di Poland yang telah dirobek maruah mereka selepas mereka dirogol oleh sekumpulan tentera Rusia sewaktu perang dunia kedua. Adalah diketahui umum bahawa untuk menjadi seorang biarawati mereka harus mengangkat sumpah untuk memelihara kesucian diri mereka dan mereka tidak dibenarkan untuk melakukan sebarang hubungan kelamin.

Golongan ini memilih untuk menyerahkan seluruh kehidupan mereka dengan beribadat kepada Tuhan di gereja. Namun tragedi yang membawa trauma yang besar tersebut menjadi semakin rumit apabila terdapat sekumpulan biarawati yang telah mengandung bayi luar nikah selepas mereka dirogol.

Bagi memelihara nama baik gereja, ketua biarawati yang bertugas di gereja tersebut telah berusaha untuk menyimpan rahsia besar tersebut daripada pengetahuan orang awam. Biarawati yang mahu melahirkan bayi pula terpaksa menanggung kesakitan melahirkan bayi tanpa bantuan ahli perubatan bagi menjaga rahsia gelap tersebut. Ini menyebabkan berlakunya kematian beberapa orang biarawati yang telah menghadapi komplikasi perubatan sewaktu mereka melahirkan bayi mereka.

Tidak tahan dengan apa yang berlaku, seorang biarawati yang bernama Zofia telah menyeludup masuk ke sebuah kem perubatan Perancis dan telah menemui Madeleine yang ketika itu bertugas sebagai salah seorang daripada ahli perubatan di kem pelarian.

Zofia telah merayu dan memohon pertolongan Madeleine dan telah membawa beliau ke sebuah gereja. Madeleine menerima kejutan yang besar selepas beliau menemui beberapa orang biarawati yang sedang menanggung kesakitan melahirkan bayi tanpa sebarang bantuan professional. Ketua biarawati yang bertugas pula telah merayu kepada Madeleine supaya terus melindungi rahsia tersebut bagi menjaga nama baik gereja.

Kita kemudiannya dibawa kepada perbincangan yang sangat menarik mengenai agama dan kepercayaan. Madeleine merupakan seorang atheis yang tidak mempunyai sekelumit kepercayaan kepada Tuhan dan beliau pula telah bersetuju untuk memberikan bantuan perubatan kepada biarawati-biarawati yang mempercayai tuhan melebihi segalanya.

Adalah sukar untuk Madeleine yang berfahaman komunis untuk meletakkan dirinya di dalam kasut biarawati di gereja yang mempunyai sifat takut yang amat kepada Tuhan. Keinginan Madeleine untuk membantu golongan biarawati yang mengandung di gereja itu juga menemui pelbagai rintangan kerana kebanyakkan daripada mereka enggan mendedahkan tubuh badan mereka sewaktu sesi pemeriksaan perubatan kerana mereka takutkan akan hukuman Tuhan.

Pelbagai dialog yang menarik telah berlaku antara Madeleine dan biarawati di gereja tersebut. Di dalam salah satu babak yang menarik, Madeleine telah memulakan dialog dengan salah seorang biarawati mengenai kepercayaan mereka terhadap Tuhan dan kekuatan mereka untuk menghadapi ujian berat yang melanda diri mereka. Biarawati tersebut berkata, ‘Faith is one minute of hope and 24 hours of doubt’ (Kepercayaan adalah harapan selama satu minit dan keraguan 24 jam.)

Filem ini telah berjaya membawa kita kepada realiti hitam di sebalik tragedi-tragedi yang berlaku di dalam sebuah peperangan. Lakonan cemerlang para pelakon filem ini juga telah berjaya memaparkan realiti di sebalik trauma yang dihidapi oleh mangsa rogol. Isu pertembungan antara moraliti dan agama juga telah berjaya dipersembahkan dengan menarik oleh pengarah filem ‘The Innocents’. Lihatlah filem ini dengan mata hati yang terbuka untuk memahami mesej yang mendalam di sebalik setiap babak.

Rujukan:

1) Woodward, D. (2016, November 11). ‘The True Story Behind Haunting New Film The Innocents’. Retrieved from http://www.anothermag.com/design-living/9267/the-true-story-behind-haunting-new-film-the-innocents.

2) Delia, J. (2016, July 8). ‘The Innocents” a Disturbing True Story of Dignity’. Retrieved from


Pengiktirafan UEC Belum Pasti

Pengumuman  terbaharu yang  dibuat  oleh  Dr. Maszlee berkenaan pengiktirafan UEC memberikan sedikit kelegaan kepada golongan yang menentang pengiktirafan tersebut. Namun begitu, hal ini menimbulkan  perasaan kurang  puas hati dalam kalangan  masyarakat  Cina. Pendekatan yang diambil oleh KPM merupakan satu solusi yang sesuai dengan senario kini. Kajian menyeluruh harus mengambil kira sukatan mata pelajaran, sistem peperiksaan, penggubalan soalan,  sistem penandaan kertas  UEC, dan  pencapaian keputusan peperiksaan.

Sukatan pelajaran bagi setiap mata pelajaran UEC sebenarnya sudah diubah suai sedikit demi sedikit. Semua  subjek (kecuali Bahasa Inggeris dan Bahasa Malaysia) diterbitkan dalam bahasa Cina. Dalam  hal ini, mata pelajaran yang perlu diberikan perhatian oleh KPM ialah ketiga-tiga subjek bahasa iaitu bahasa Cina sebagai bahasa pertama manakala bahasa Inggeris dan bahasa Melayu sebagai bahasa kedua. Selain itu, Geografi dan Sejarah juga harus dikaji terutama subjek Sejarah tingkatan lima (Senior Dua).  Silibus meliputi sejarah Malaysia Asia Tenggara tetapi dua bab terakhir tidak sesuai (Sila lihat gambar). Silibus subjek Sejarah tidak berulang.

Sistem peperiksaan UEC diurus tadbir oleh Dong Zong sepenuhnya. UEC terbahagi kepada dua peringkat iaitu JUEC (seperti PMR) dan SUEC yang sedang dipertimbangkan pengiktirafannya. SUEC diambil pada tahun terakhir di SMPC, tingkatan enam tapi bukan level yang sama dengan STPM. UEC kelihatan lebih setara  dengan SPM. Selain  BM, BI dan Book Keeping, bahasa pengantar yang digunakan ialah BC. JUEC dan SUEC dijalankan serentak pada bulan Oktober. Keputusan UEC diumumkan pada akhir  bulan Disember.

Penggubalan soalan-soalan peperiksaan dilakukan oleh  guru-guru dari SMPC di seluruh Malaysia. Penggubal soalan yang dilantik oleh Jabatan Peperiksaan Dong Zong merupakan  guru-guru berpengalaman dan cemerlang yang dicadangkan oleh pihak sekolah. Soalan-soalan yang digubal dipilih dan ditapis oleh Jabatan Peperiksaan. Aras kesukaran soalan dan  format juga ditetapkan oleh DZ.

Penandaan skrip jawapan calon UEC juga dikawal selia oleh Dong Zong sepenuhnya. Penandaan berlangsung selama 10 hari. Para penanda akan berkumpul  di Dong Jiao Zong.  Penanda yang dilantik merupakan guru-guru SMPC yang dipilih oleh pihak sekolah. Bagi subjek Bahasa Malaysia sama ada JUEC atau SUEC,  boleh dikatakan 80 peratus ialah guru Melayu yang mengajar di SMPC.

Terdapat segelintir pihak (masyarakat Cina) yang menyatakaan kekesalan tentang  persepsi orang Melayu tentang  kurangnya  kemahiran komunikasi pelajar SMPC dalam menggunakkan  bahasa  Melayu. Bagi mereka, anak-anak mereka boleh lulus dalam subjek BM pun sudah memadai. Mereka juga mengatakan bahawa pelajar Cina yang bersekolah di SMK dan SMJK juga tidak  baik. Dalam tempoh 5 tahun ini,  semua  guru di SMPC perlulah berusaha, usaha  yang  bukan segigih  yang  biasa jika mahu UEC dipandang   berat.

Dalam hal pengawalseliaan UEC, adalah sangat penting dan sangat perlu jika Lembaga Peperiksaan Malaysia dilibatkan. Mungkin satu unit baharu yang mengendalikan UEC  perlu ditubuhkan dalam LPM. Selain itu, mungkin kertas soalan UEC perlu  digubal dalam dwibahasa iaitu dalam BM dan BC (kecuali subjek tiga bahasa). Kalau berasa terlalu berat untuk mengikuti Dasar  Bahasa Kebangsaan,  silibus setiap subjek perlu dirombak dengan pantauan KPM. Atau wajibkan semua pelajar tingkatan 5 SMPC mengambil SPM bukan seperti sekarang yang  bersifat opsyenal.

Bukan itu sahaja, BM dan Sejarah peringkat SPM mesti Kepujian. Kepujian bukan masalah bagi pelajar SMPC yang selalu memandang sinis pelajar SMK kerana markah untuk lulus dalam di SMPC  adalah 60 markah berbanding  markah untuk lulus SMK hanya 40 markah. Pengiktirafan UEC juga mesti mengambil subjek Pendidikan Islam yang tidak ada dalam senarai mata pelajaran SMPC.

Dan masyarakat Cina harus berhati-hati dalam  membuat tuntutan. Jangan sesekali  berani bercita-cita untuk mengganggu gugat hak dan keistimewaan bahasa Melayu. Akhir sekali, semoga Dr. Maszlee tidak membuat ‘pusingan U’ kerana masyarakat Cina sudah mula marah. Kita mahu memelihara keharmonian kaum tetapi cinta terhadap bangsa dan bahasa Melayu usah dikhianati.

Apa guna pasang pelita,
Kalau tidak dengan sumbunya,
Apa guna berkata cinta,
Kalau tidak dengan sungguhnya.

Sejak kebelakangan ini, kos operasi untuk menguruskan laman page dan portal The Patriots semakin meningkat. BANTU KAMI  UNTUK KEKAL MENULIS DI ATAS TALIAN dengan membeli buku-buku kami. Untuk keluaran Ogos, kami mempertaruhkan NAZI DI HUJUNG JARI dan DISEBALIK TIRAI LAYAR. Untuk pembelian, bolehlah ke pautan di bawah.

ataupun

Nazi Di Hujung Jari – http://bit.ly/nazidihujungjari
Di Sebalik Layar – http://bit.ly/disebaliktirailayar


Ghillie Suit : Penyamaran Wajib Penembak Hendap

Seringkali kita mendengar tentang teknologi ketenteraan, diadaptasi dan dipergunaluas dalam kehidupan awam. Internet dan telefon selular adalah contoh terbaik. Siapa sangka teknologi sebegini asalnya adalah dicipta dengan tujuan untuk digunakan dalam aspek ketenteraan, tapi akhirnya, seperti sekarang, menjadi satu kewajipan yang diperlukan dalam kehidupan seharian. Tapi, adakalanya, keadaannya jadi terbalik – seuatu yang diwujudkan untuk kegunaan harian atau biasa, akhirnya dierapkan ke dalam penggunaan ketenteraan. Salah satunya adalah ghillie suit.

Sut ini tidak dapat diasingkan daripada dikaitkan dengan penembak hendap atau sniper. Sebut saja sniper, imej manusia berpakaian selreh seperti hantu raya atau bigfoot ini akan segera terjelma di mata. Dalam senario operasi biasa, di mana satu pasukan sniper terdiri daripada dua orang, kedua-duanya – sniper dan spotter, biasanya akanmengenakan sut ini. Ia adalah sejenis pakaian samaran yang direka untuk menyamai persekitaran oeprasi penembak tersebut.

Walaupun kita sering mengaitkan sut ini dengan rambu-ramba berwarna seperti daun hijau, sut ini juga sebenarnya terdapat dalam warna salji atau pasir. Kebiasaannya, ia terdiri daripada jaring atau pakaian yang ditutup dengan potongan-potongan longgar kain guni, kain celoreng atau sulur tumbuhan, yang kadangkala dibuat untuk menyerupai dedaun atau ranting-ranting kecil, dan ditambah dengan helaian daun yang terdapat di sesuatu persekitaran itu sendiri.

Sejarahnya, sut ini sebenarnya bukan dicipta untuk penggunaan tentera. Sebaliknya, ia sebenarnya telah direka oleh ghillies – yang memberikan nama kepada sut ini. Perkataan asalnya adalah Ghillie Dhu, diambil daripada perkataan gille – daripada bahasa Gaelic Scotland yang bermaksud “ orang suruhan” atau “ budak”. dalam bahasa Inggeris, terma ini merujuk kepada mereka yang membantu semasa pemburuan atau penghendapan rusa, atau ekspedisi memancing dijalankan di kawasan tanah tinggi Scotland.

Tujuan pemakaiannya adalah untuk memecahkan garisan bentuk manusia, ketika mereka menghendap dan mendekati binatang buruan seperti rusa. Disebabkan oleh bentuk yang terhasil adalah berceragah, ia menimbulkan kesukaran untuk pandangan manusia atau binatang sekalipun untuk mengenalpasti pemakainya. Sut ini juga adalah lebih mudah dibawa ke mana-mana, berbanding lain-lain alatan penyamaran seperti kotak kayu dan sebagainya.

Penggunaannya dalam aspek ketenteraan telah dimulakan oleh Lovat Scouts – sebuah rejimen Tanah Tinggi Scottish, yang telah dibentuk oleh Tentera British, semasa Perang Boer Kedua. Pada tahun 1916, Lovat Scouts kemudian berkembang menjadi unit sniper pertama Tentera British. Bagi sniper pasukan Tentera Ausralia pula, sut ini dipanggil “yowies”, kerana rupanya yang seakan sama dengan Yowie – makhluk mistikal seperti Yeti dan Bigfoot yang dikatakan hidup di kawasan liar Autralia.

Selain daripada anggota tentera, sut ini juga dipakai oleh anggota polis terutamanya daripada pasukan khas, pemburu dan juga fotografer alam semulajadi untuk melindungkan diri mereka daripada musuh atau sasaran. Sut ini berfungsi dengan memberikan pemakainya pemecahan visual 3-dimensi, dan bukannya pemecahan linear. Jika dikeluarkan dengan cara yang betul, sut ini mampu menunjukkan pergerakan yang sama seperti tumbuhan yang berada di sekeliling pemakainya. Sesetengah sut diperbuat daripada bahan yang ringan dan mampu bernafas, yang membolehkan pemakainya memakai pakaian lain di lapisan bawah. Adakalanya, ia diperbuat daripada benang jerami, menjadikannya sangat panas.

Walaupun ianya berkesan, adakalanya sut ini tidak digunakan, terutamanya dalam persekitaran tropik seperti di negara kita. Kenapa? Dahla panas..berat pulak tu. Suhu di bawah sut ini boleh mencecah sehingga 50 °C (120 °F). Kalau diperbuat daripada kain guni pula, ianya mudah terbakar, melainkan jika ia dirawat dengan bahan penahan api. Mana taknya. Kalau kena si penembak tu beroperasi berdekatan dengan punca letupan seperti grenad asap atau fosforus putih, tak pasal-pasal rentung.

Untuk meningkatkan keselamatan, Pusat Sistem Personel Tentera US atau US Army Soldier Systems Center telah membangunkan sejenis fabrik yang bersifat anti-bakar dan malah mampu terpadam sendiri bagi menggantikan jut atau kain guni. Material ini telah diuji di medan pada lewat tahun 2007 di Sekolah Sniper School, Fort Benning dan telah mula dijadikan pemakaian isu standard sejak Jun 2008.

Di Malaysia, menjadi seorang sniper tidak hanya bergantung kepada kemahiran menembak semata. Antara ujian yang perlu dilalui adalah apa yang dipanggil sebagai sniper’s stress test. Dengan berpakaian ghillie suit penuh, anda diperlukan untuk berlari mendaki slope yang bersudut 45 darjah, siap dengan semua kelengkapan dalam masa 3 minit. Setelah sampai, dalam keadaan tercungap-cungap tu, anda perlu pasanag  senjata dan skop bersama-sama spotter anda dalam masa kurang 10 saat. Dari situ, tenang dan lepaskan tembakan. Dan bayangkan ketika itu, anda masih sedang cuba mengembalikan nafas anda. Ada berani?

Kalau jalan dalam shopping mall pun tercungap-cungap… you might want to rethink the whole thing… =WRA=


Jutawan Pertama Amerika Syarikat Ialah Ahli Freemason

Baru-baru ini Elon Musk telah dimahkotakan sebagai manusia yang paling kaya di dunia. Secara tidak langsung, Elon Musk juga memegang takhta sebagai manusia yang paling kaya di Amerika Syarikat. Tapi, pernah ke kita fikir, siapa manusia pertama yang menjadi jutawan di negara Uncle Sam itu?

Kalau kita pernah menyaksikan filem King-Kong, tahukah anda, tapak Bangunan Empire State yang dipanjat oleh Kong itu sebenarnya milik manusia ini. Oh seperkara lagi, kalau anda ke Kuala Lumpur melalui Jalan Bangsar, anda akan perasan sebuah hotel 5 bintang, St Regis yang berhadapan dengan Muzium Negara. Itu sebenarnya salah satu dari warisan John Jacob Astor, jutawan pertama di Amerika Syarikat.

Bagaimana John Jacob Astor boleh menjadi jutawan?

John Jacob Astor merupakan pedagang bulu-bulu binatang. Hasil keuntungan daripada perniagaan tersebut, beliau melaburkannya di dalam beberapa pelaburan hartanah.

John Jacob Astor dilahirkan di Waldorf, Jerman pada 17 Julai 1763. Beliau dilahirkan di dalam keluarga yang miskin. Bapanya, Jacob Astor merupakan seorang penjual daging haiwan. Walaubagaimanapun, Astor tetap menerima pendidikan yang sempurna di sekolah tempatan.

Ketika John berusia 14 tahun, beliau mula membantu bapanya menjual daging. Kemudian, beliau berkelana ke London bagi membantu abangnya selama dua tahun. Pada masa yang sama, John mempelajari bahasa Inggeris dan mengumpul wang untuk ke Amerika Syarikat.

Semasa di dalam pelayaran, kapal yang dinaiki John berlanggar aisberg. (Ironinya, cucu beliau John Jacob Astor IV juga pernah berl4ngg4r dengan aisberg ketika menaiki Titanic, dan beliau m4t1 di dalam tragedi tersebut). Kapal yang dinaiki John tersangkut selama dua bulan.

Pada suatu hari, seorang lelaki Jerman menawarkan kepada John untuk bekerja di dalam sektor perniagaan bulu-bulu haiwan. John tertarik lalu beliau memutuskan untuk menceburi bidang perniagaan bulu-bulu haiwan.

Kapal yang dinaiki John kemudian tiba di Baltimore, Maryland dan John menyambung perjalanan menuju ke New York.  Di New York, John bekerja dengan beberapa peniaga bulu haiwan untuk mencari pengalaman dan mengumpul modal untuk memulakan perniagaan. Setelah mendapat modal yang mencukupi, beliau mula mencari dan menjual sendiri bulu-bulu haiwan.

Di antara tahun 1874-1785,beliau sering berulang-alik ke Barat New York untuk mendapatkan bulu-bulu haiwan untuk tuannya dan untuk dirinya juga sendiri. Untuk mengukuhkan perniagannya, Astor telah membuat satu perjanjian persefahaman dengan sebuah firma perdagangan di London.

Dengan duit yang ada, beliau sering membeli sejumlah barangan dan barangan itu akan diberikan kepada kaum Red Indian. Sebagai balasan, kaum Red Indian memberikan John bulu-bulu haiwan yang terbaik.

John kemudian menumpukan perhatian sepenuhnya kepada perniagaan bulu haiwan kerana beliau percaya, perniagaan ini akan memberikan laba yang banyak terhadap beliau. Di antara 1790 hingga 1808, John berjaya mendapatkan bulu-bulu haiwan sejauh Mackinaw, Michigan yang terletak 886 batu dari New York.

John kemudian mengembangkan perniagaannya ke wilayah Great Lakes yang terletak di sempadan Kanada-Amerika Syarikat moden pada hari ini. Selepas berjaya mencapai persefahaman dengan syarikat penjual bulu di sana, British Northwest Fur Company, John berjaya mendapatkan stok bulu haiwan dari Montreal, Kanada. Menjelang tahun 1809, John merupakan salah seorang saudagar bulu haiwan yang terkenal di Amerika Syarikat.

Selepas peristiwa “Pembelian Louisiana:” pada 1809, John mendapat geran dari kerajaan untuk menubuhkan sebuah kubu dan pelabuhan di muara Sungai Colombia. Kapal-kapal di situ akan pergi ke Eropah untuk menjual barangan bulu haiwan. Pada masa yang sama, John juga turut mendapat hak untuk menjual barangan bulu haiwan di China.

Walaupun kubu itu akhirnya menjadi sebuah kota, perniagaan itu nampaknya gagal. John kemudian mengalihkan fokusnya untuk menguasai perniagaan bulu haiwan di seluruh rantau Amerika Utara. John menyokong penuh tindakan kerajaan Amerika Syarikat untuk syarikat asing bertapak di dalam perniagaan bulu haiwan di sana.

Oleh itu, menjelang 1820an, John merupakan satu-satunya pedagang yang menjual bulu haiwan bagi wilayah Amerika Utara. John juga berjaya menguasai kesemua wilayah Great Lakes dan sebahagian besar Tanah Besar Mississippi. Pada masa yang sama, John menumpukan perhatian untuk menjual barangan dari Eropah dan China. John turut terlibat di dalam penyeludupan c4ndu ke China.

Pada tahun 1834, John mengambil keputusan untuk bersara dari bidang perniagaan. Beliau turut menjual segala pemilikannya di dalam syarikat dan melaburkannya di dalam sektor hartanah di sekitar New York City dan Manhattan.

Di dalam bidang kemasyarakatan, Astor juga merupakan salah seorang dari ahli Freemason. Beliau pernah dilantik sebagai Bendahari Agung Grand Lodge Mason Of New York. Pada 29 Mac 1848, beliau kembali ke negeri cacing pada usia 84 tahun.

Di saat pemergiannya, Astor dinobatkan sebagai jutawan pertama di Amerika Syarikat. Beliau meninggalkan sejumlah harta beranggaran sebanyak 20 Juta US Dollar. Jika dikira pada nilai hari ini, hartanya dianggarkan berjumlah 650 Juta US Dollar.

Kekayaan John tidak terhenti begitu saja, cicitnya, John Jacob Astor IV juga merupakan salah seorang lelaki terkaya di dunia dan beliau merupakan lelaki terkaya yang mavt di dalam tragedi Titanic. Sehingga ke hari ini, keturunan Astor banyak terlibat di dalam sektor perniagaan, korporat dan industri berat di rantau Amerika Syarikat.

RUJUKAN:

John Jacob Astor Biography. (n.d.). Retrieved January 13, 2021, from https://www.notablebiographies.com/An-Ba/Astor-John-Jacob.html


10 Ahli Sihir Terkuat Dalam Dunia Ahli Sihir Harry Potter

Wizarding World merupakan suatu semesta seperti MCU (Marvel Cinematic Universe) dan DCEU (DC Extended Universe), cuma dengan elemen tersendiri iaitu sihir dan ahli sihir. Semesta yang dicipta oleh penulis tersohor, J.K Rowling setakat ini hanya mempunyai 2 siri popular, siri Harry Potter yang dibawa oleh karakter Harry Potter sendiri, dan Fantastic Beast yang karakter utamanya bernama Newt Scammander. Dalam semesta ini, seharusnya terdapat ahli sihir yang terkuat, sukar ditandingi dan penuh dengan ilmu tersendiri.

10. Mad-Eye Moody

Malangnya, filem Harry Potter gagal menyerlahkan kebolehan Mad-Eye Moody secara keseluruhan memandangkan Moody dalam filem Harry Potter and Goblet Of Fire merupakan penyamar Death Eater, Bartemius Crouch Jr. Lebih malang lagi, Moody m.ati dalam pepe.ra.ngan di langit ketika peristiwa 7 Potter oleh Lord Voldemort memandangkan ahli sihir itu menyangka Harry Potter bersama dengannya. Kehebatannya dibuktikan apabila semua digembar-gemburkan separuh daripada penghuni Azkaban merupakan hasil kerja Auror Mad-Eye Moodny.

9. Bartemius Crouch Snr.

Seorang lagi ahli sihir yang muncul dalam Harry Potter and Goblet of Fire, beliau merupakan orang tinggi Kementerian Sihir dalam Jabatan Kerjasama Sihir Antarabangsa. Beliau dib.un.uh oleh anaknya sendiri, Barty Crouch Jnr. Dia sangat berketokohan kerana dia berjaya meluluskan penggunaan Sihir Tidak Terampun oleh para Auror untuk menangkap Death Eater, dan tidak disangkal lagi, dia antara ahlis sihir yang hebat.

8. Severus Snape

Plot-twist terbesar dalam dunia sihir berjaya kerana beliau, siapa sedar dia mengambil berat atas Harry Potter atas kenangan lalunya bersama ibu Budak-Lelaki-Terselamat itu. Walaupun begitu, dendamnya terhadap James Potter menjadikannya terlalu kontroversi. Snape merupakan orang suruhan dan kepercayaan Albus Dumbledore, dan pada usia mudanya, dia berjaya mencipta posyen terbaik dan memahiri ilmu sihir seperti Sectumsempra dan Levicorpus.

7. Credence Barebone

Beliau merupakan watak sisipan-utama dalam siri Fantastic Beast kerana beliau dicari oleh seluruh ahli sihir pada zamannya, Grindelwald dan Dumbledore. Beliau dikenali sebagai No-Maj pada asalnya, sebelum dia memendam sihir yang ada padanya sehingga munculnya Obscurus dan menjadikannya seorang Obscurial. Andaikata dia melepaskan kuasanya itu pada tahap maksimum, akan berlaku malapetaka besar. Dan pada akhir filem Fantastic Beast and Crimes of Grindelwald, dapatlah kita mengetahui bahawa beliau merupakan keluarga Dumbledore, dengan nama sebenarnya Aurelius Dumbledore.

6. Godric Gryffindor

Dalam Harry Potter and Chamber of Secret, Profesor Binns (dalam filem, Profesor McGonagall) telah menjalaskan empat orang pengasas Hogwart, dengan masing-masing dari mereka merupakan ahli sihir terhebat pada zamannya. Godric Gryffindor merupakan pengasas rumah Gryfindor dan mewakili kekuatan, keberanian dan belas kasihan. Dia mencipta Topi Pengisih dan pedang terhebat sepanjang zaman, Pedang Gryffindor.

5. Salazar Slytherin

Salazar Slytherin dipercayai lebih kuat dalam alam sihir memandangkan dia lebih berani mencuba dan mengaplikasikan sihir hitam. Dia mempunyai banyak kelebihan yang tidak biasa ada pada ahli sihir biasa lain pada zamannya. Antara kelebihan yang dimiliknya termasuklah fasih berbahasa Parseltongue dan mampu menyorokkan Chamber of Secret, memerangkap seekor Basilisk dan menyembunyikan bukti kejahatannya dari 3 pengasas lainnya.

4. Merlin

Merlin dipercayai ahli sihir paling kuat di alam sihir namun beberapa kekurangannya membuatkan dia lebih rendah kedudukannya. Dia merupakan ahli rumah Slytherin dan memahami seni sihir lebih dari ahli sihir yang lain. Dia mempunyai impak besar pada dunia Muggle memandangkan beliau pernah membantu King Arthur dan Knights of Round Table. Beliau mencipta nama dengan menamakan anugerah Order of Merlin dengan namanya sendiri membuktikan kehebatannya.

3. Gellert Grindelwald

Penjenayah terbesar alam sihir, meliputi negara-negara Eropah khususnya. Beliau digelar ‘Penjahat Selepas Voldemort’ dan mempunyai suatu matlamat yang sama dengan Voldemort, ‘Hanya Pure-Blood yang layak memiliki sihir’, namun lebih ke arah politik. Beliau mengumpul pengikut yang ramai, pernah memegag Elder Wand, tongkat sihir terkuat sepanjang zaman. Mencipta kehuru-haraan di Amerika Syarikat, Britain dan Perancis dan standing dengan Dumbledore. Dia berkedudukan di bawah Voldemort, kerana dia lebh mudah dikalahkan berbanding Voldemort. Grindelwald dikalahkan oleh Dumbledore namun di.bun.uh oleh Voldemort kerana keenganannya memberitahu lokasi tongkat Elder Wand.

2. Lord Voldemort

Berjaya mencipta sejarah sebagai Ahli Sihir Gelap Terkuat Sepanjang Zaman, Tom Marvolo Riddle mempunyai kuasa sihir yang tidak terbatas, dan memahiri semua sihir pada usia yang sangat muda. Tiada yang lebih kuat darinya kecuali seseorang, dan kemahirannya sangat menakjubkan. Dia sebenarnya abadi pada asalnya, kerana berjaya memecahkan 7 jiwanya ke 7 Horcrux : Loket Slytherin, Diadem Ravenclaw, Cincin Gaunt, Piala Hufflepuff, Diari Tom Riddle, Nagini dan Harry Potter (secara tidak sengaja). Dia memang sukar hendak dikalahkan keucali dengan usaha sama ahli sihir untuk meneumkan Horcrux nya.

1. Albus Dumbledore

Sekiranya setiap satu daripada ahli sihir yang di atas ini bertarung dengannya, mereka akan menemui kekalahan. Beliaulah yang terkuat sepanjang zaman, tercerdik sepanjang zaman dan termahir sepanjang zaman. Albus Percival Brian Wulfric Dumbledore merupakan pengetua Hogwart. Sejujurnya, beliau mempunyai banyak rahsia gelap, kem.ati.an Ariana Dumbledore, hubungannya dengan Grindelwald dan rahsia sebenar Harry Potter, mungkin dianggap jahat dan licik. Dia m.a.ti dib.un.uh oleh Severus Snape, dalam menjayakan rancangan supaya Draco Mafoy tidak dibu.n.uh oleh Dumbledore.

Sebenarnya, Harry Potter sendiri berada di tangga ke-14 diikuti Newt Scammander di tangga ke-15. Mungkin tidak tersangka oleh kedua watak utama dalam kedua siri penting Wizarding World, namun keduanya mempunyai identiti dan kemahiran tersendiri.

Artikel dikirimkan oleh MYpotterhead untuk The Patriots.


Rahsia Agung Melaka: Perihal Pelabuhan Teragung Melayu

1. Tanjung Bidara adalah salah satu pelabuhan Melaka yang terletak di bahagian utara Melaka. Pelabuhan ini menjadi pusat hentian kapal dagang dari utara untuk sementara waktu sebelum memasuki pelabuhan Melaka. Ia berfungsi sebagai pelabuhan transit kepada pelabuhan utama Melaka apabila berlaku kesesakan pedagang-pedagang yang membawa dagangan ke Melaka. Pelabuhan Melaka diakui sebagai pelabuhan antarabangsa tersibuk di dunia dengan nilai jumlah dagangan yang tinggi. Pelabuhan ini bukan sahaja mengendalikan urusan jual beli komoditi antara barangan pedagang timur dan pedagang barat, malah turut menguruskan transaksi perniagaan antara kerajaan yang terdapat dalam Kepulauan Melayu.

Melaka memiliki petempatan pedagang yang besar seperti Tanjung Keling, Lubuk Cina, Kampung Jawa dan sebagainya yang berfungsi sebagai kediaman untuk para pedagang utama di Melaka. Antara punca kesesakan di pelabuhan Melaka ialah majoriti pedagang menetap dengan lebih lama dari satu musim monsun ke musim monsun berikutnya bagi mendapatkan barangan komoditi yang lebih banyak dan murah. Kemudahan gedung penyimpanan barang yang baik dan berteknologi tinggi menyebabkan barangan dapat disimpan dengan lebih lama. Selain dari pedagang, hampir semua penduduk Melaka itu sendiri memiliki kapal-kapal peribadi sebagai pengangkutan mereka. Ini menyebabkan berlaku kesesakan di pelabuhan Melaka sehingga memerlukan pelabuhan-pelabuhan transit untuk menempatkan kapal dagang sebelum memasuki pelabuhan Melaka. (Sumber: Hang Tuah dari Perspektif Sejarah)

2. Melaka memiliki teknologi pembinaan gedung menyimpan barang dagangan. Gedung-gedung di Melaka dibina dari tanah dan disimen dengan batu kapur untuk mengelakkan kebakaran. Pembinaan gedung ini sebahagiannya dibina di atas tanah dan sebahagian lagi dibina di bawah tanah. Kaedah penyimpanan barang-barang dagangan di dalam gudang menunjukkan jumlah komoditi yang banyak. Oleh itu, perlindungan yang baik amat diperlukan bagi mengelakkan kerosakan dan juga bersistematik bagi mengatasi kehilangan barangan. Pembinaan gedung menggunakan bahan tidak mudah terbakar berbanding rumah penduduk Melaka itu sendiri menunjukkan keutamaan dalam hal keselamatan komoditi perdagangan. Barangan yang dibawa dari timur atau barat perlu menunggu tempoh masa monsun berakhir sebelum dapat sampai ke tangan pembeli. Gedung adalah salah satu rahsia kejayaan aktiviti ekonomi Melaka dalam memastikan barangan perdagangan dapat disimpan dengan lama dan dalam keadaan baik. (Sumber: Lendas da India)

3. Pelabuhan Melaka adalah pelabuhan tersibuk di dunia dan bertaraf pelabuhan antarabangsa semasa pentadbiran Kesultanan Melaka. Dalam satu masa biasanya terdapat 2,000 buah kapal akan berlabuh di Melaka untuk berdagang dan membeli barang dagangan baru. Bagi mengendalikan kesesakan kapal pedagang ini, pelabuhan Jugra di Selangor, pelabuhan Bentan di Indonesia dan pelabuhan Tanjung Bidara menjadi tempat lokasi kapalkapal dagang dari timur dan barat berlabuh sementara untuk menunggu giliran masuk ke pelabuhan Melaka.

Setelah mendapat kebenaran, barulah kapal dari pelabuhan perhentian ini akan belayar masuk ke pelabuhan Melaka untuk menjalankan urus niaga. Selain itu juga, pelabuhan Melaka menjadi lokasi pelbagai jenis kapal dari seluruh dunia berlabuh. Disebabkan pelabuhan ini berada di kawasan tengah laluan perdagangan lautan, pelbagai bentuk kapal dari tamadun timur dan barat boleh ditemui di pelabuhan ini. Keadaan ini kemudiannya menyebabkan berlaku pemindahan teknologi pembuatan kapal dalam kalangan para pelayar dan pedagang. Mereka mula meniru kaedah pembuatan kapal atau menggunakan istilah perkapalan dari tamadun yang berbeza untuk memajukan teknologi perkapalan masing-masing. Dari abad ke-16 sehingga abad ke-20, pelbagai jenis kapal yang digunakan di sekitar Tanah Melayu dipercayai mempunyai pengaruh pembuatan kapal-kapal dari tamadun luar dan juga sebaliknya. (Sumber: Duarte Barbosa)

4. Pelabuhan Melaka lazimnya dilawati 60 pedagang dari kerajaan berbeza dalam satu masa. Pelabuhan ini dikunjungi oleh pedagang dari barat, timur dan Asia Tenggara. Pada abad ke-15 hingga 16, antara pedagang yang biasa berdagang di Melaka ialah Mesir, Mekah, Aden, Habsyah, Kilwa, Malindi, Hormuz, Parsi, Rom, Turki, Turkmen, Armenia, Gujerat, Chaul, Dabhol, Goa, Dekkan, Malabar, Kalinga, Orissa, Sri Lanka, Bengal, Arakan, Pegu, Siam, Kedah, Pahang, Pattani, Kemboja, Champa, Cochincina, China, Taiwan, Brunei, Lucoes, Tanjung Pura, Laue, Bangka, Lingga, Maluku, Banda, Bima, Timor, Madura, Jawa, Sunda, Palembang, Jambi, Tongkal, Inderagiri, Kappata, Minangkabau, Siak, Arkat, Aru, Batak, Negeri Tamiang, Pasai, Pedir dan Maladewa (Maldives). Jumlah pedagang yang ramai dari pelbagai kerajaan adalah berpunca dari dua faktor. Pertama, pedagang-pedagang ini sedang menunggu perubahan angin monsun sebelum belayar kembali ke negara mereka. Manakala faktor kedua adalah kerana pedagang berkenaan sengaja tinggal lebih lama di Melaka bagi menunggu hasil dagangan dari timur mahupun barat terkumpul di Melaka dalam jumlah yang banyak. Tujuannya adalah untuk membolehkan mereka mendapat barangan berkenaan dengan harga yang murah dan dalam jumlah yang banyak. (Sumber: Tome Pires dalam Suma Oriental)

5. Terdapat 84 bahasa yang dituturkan di Melaka. Ia berpunca dari kepelbagaian latar belakang pedagang dan penduduk Melaka itu sendiri. Walau bagaimanapun, mereka akan menggunakan bahasa Melayu untuk berinteraksi dengan pedagang dan juga pentadbir Melaka. Kesemua bahasa tersebut sebahagiannya dipelajari oleh pembesar dan Syahbandar Melaka untuk memudahkan urusan perdagangan yang dijalankan. Setiap syahbandar biasanya berkebolehan untuk bertutur lebih dari satu bahasa untuk memudahkannya berinteraksi dengan para pedagang. Disebabkan terdapat kepelbagaian bahasa pertuturan di Melaka, ia akhirnya telah mempengaruhi kosa kata bahasa Melayu itu sendiri. Dalam bahasa Melayu moden hari ini, terdapat banyak perkataan yang dipinjam dari bahasa pedagang-pedagang asing di Melaka. Antara bahasa yang banyak mempengaruhi bahasa Melayu di Melaka ialah bahasa Arab, bahasa Jawa, bahasa Tamil, bahasa Urdu, bahasa Parsi, bahasa Cina, bahasa Portugis dan juga bahasa Belanda. (Sumber: Tome Pires dalam Suma Oriental)

6. Melaka ialah salah satu pengeksport emas dunia. Setiap tahun, Melaka mengeksport sembilan atau sepuluh bahar emas. Lombong emas Melaka terletak di Pahang dan mengambil masa antara tujuh hingga lapan hari untuk tiba di lombong emas berkenaan. Galian emas yang dikeluarkan di Pahang akan dibawa ke Melaka melalui jalan darat. Satu lagi lombong emas Melaka terletak di Minangkabau dan ia mengambil masa perjalanan antara lapan hingga sembilan hari melalui jalan laut dan sungai. Emas di Melaka adalah dalam bentuk butiran dan dikenali sebagai emas urai. Emas ini dilombong secara tradisional menggunakan peralatan yang ringkas. Kegiatan mendapatkan emas ini dijalankan di kawasan sungai dan dinamakan mencebak emas. Terdapat pantang larang dalam aktiviti mencari emas dalam kalangan orang-orang Melayu seperti tidak mengunakan kasut dan juga payung semasa melakukan aktiviti berkenaan. Terdapat juga kepercayaan tentang ibu emas yang mana ia boleh berpindah randah dan menyebabkan emas di sesuatu kawasan akan berkurangan akibat dari perpindahan ibu emas. Kawasan lombong emas Kesultanan Melaka hari ini telah dijadikan kawasan perlombongan emas di negeri Pahang. (Sumber: Document on the History of the Portuguese Patronage in the Far East)

7. Di Melaka, terdapat empat syahbandar utama. Mereka menguruskan kapal yang berlabuh dalam kawasan seliaan masing-masing. Syahbandar biasanya akan mengendalikan beberapa kumpulan pedagang yang memahami bahasa yang sama. Para syahbandar kemudiannya akan berjumpa dengan bendahara untuk memaklumkan ketibaan pedagang-pedagang dan membahagikan gedunggedung untuk pedagang menyimpan barang-barang dagangan. Penginapan dan keperluan lain untuk para pedagang turut disediakan oleh syahbandar. Mereka juga bertanggungjawab untuk menentukan lokasi untuk setiap kapal dagang berlabuh.

Pedagang diwajibkan mematuhi arahan syahbandar bagi mengelakkan pergaduhan dalam urusan perniagaan. Syahbandar pada zaman Sultan Mahmud Syah Melaka adalah salah satu individu yang mengambil inisiatif dengan sekumpulan pedagang dan nakhoda bagi mewujudkan Kanun Laut Melaka. Pihak syahbandar telah membawa perkara ini kepada pengetahuan Bendahara Seri Maharaja bagi mempersembahkan cadangan dan penambahbaikan sistem pengurusan pelabuhan Melaka. Peranan Syahbandar dalam membantu memperkemaskan urusan pentadbiran pelabuhan menjadikan lebih ramai pedagang berminat untuk menjalankan urus niaga di Melaka. (Sumber: Suma Oriental)

Untuk membaca lebih banyak rahsia-rahsia hebat mengenai PELABUHAN MELAKA, bolehlah mendapatkan buku keluaran kami iaitu TASJIL ANIS SALATIN: RAHSIA AGUNG MELAKA tulisan FARAHANA SUHAIMI. Pembelian boleh dibuat di portal kami.

Pautan (KLIK LINK YANG DIBERIKAN): http://patriotspublication.com/product/tasjil-anis-salatin-rahsia-agung-melaka/


Saloma Link – “Sirih Junjung” Yang Menyatukan Dua Daerah.

Seindah namanya, jambatan pejalan kaki Saloma Link tersergam indah merentasi Sungai Klang dan Lebuhraya Akleh, dengan pemandangan menara berkembar Petronas sebagai latarbelakang. Jambatan ini direka oleh firma arkitek tempatan Veritas Design Group untuk Perbadanan Pembangunan Kampong Bharu (PKB).

Saloma Link dibina bertujuan menghubungkan kawasan Kampung Baru dengan Pusat Bandar Kuala Lumpur (KLCC) yang dipisahkan oleh Sungai Klang dan Lebuhraya E12 (Akleh). Rekabentuk Saloma Link yang unik ini telah diinspirasikan daripada gubahan Sirih Junjung yang merupakan satu adat resam di dalam masyarakat melayu.

Saloma Link berkepanjangan 370 meter dengan laluan berbumbung sepanjang 69 meter. Jambatan pejalan kaki ini menghubungkan Lorong Raja Muda Musa 3 berhampiran LRT Kampung Baru dengan Jalan Saloma, bersebelahan Menara Public Bank.

Binaan ini menggunakan besi keluli sebagai bahan utama kerangka, dihiasi dengan 4098 lampu LED yang berinteraktif menghasilkan pelbagai paparan warna dan imej pada fasad jambatan ini di waktu malam.

Pembinaannya menelan belanja sebanyak kira-kira RM30 juta dan memakan masa selama 18 bulan untuk siap. Perjalanan dari KLCC ke Kampung Baru yang biasanya mengambil masa 30 minit mampu dikurangkan selama 7 minit dengan menggunakan jambatan ini.

Dalam adat Melayu, Sirih Junjung sangat sinonim dengan majlis pertunangan atau perkahwinan. Dalam adat meminang atau merisik, kebiasaannya Sirih Junjung akan dijadikan sebagai ‘penghulu hantaran’ atau ‘kepala adat’ yang melambangkan kesantunan daripada keluarga pihak lelaki kepada keluarga pihak perempuan.

Secara adatnya, juadah akan dihidangkan oleh tuan rumah buat tetamu yang datang. Tetapi dengan membawa Sirih Junjung yang pada ketika itu merupakan juadah ‘pembasah mulut’ atau pembuka bicara, rombongan yang datang memberi isyarat bahawa mereka datang membawa suatu hasrat atau perkara yang mustahak untuk dibincangkan bersama keluarga tuan rumah.

Sirih Junjung juga merupakan satu lambang kerendahan hati dari pihak lelaki, dengan berharap agar hasrat mereka disambut baik oleh tuan rumah disamping mengingatkan tuan rumah supaya membalas dengan adab dan santun sekiranya hasrat itu ditolak, tanpa menjatuhkan air muka rombongan yang datang.

Susunan sirih junjung yang kemas dan rapi itu melambangkan pengharapan agar hasrat penyatuan yang dihajatkan berlangsung dengan tertib dan teratur.

Penggunaan sirih junjung sebagai metafora kepada rekabentuk jambatan ini merupakan satu simbolik ‘perkahwinan’ yang menyatukan kawasan pusat bandar Kuala Lumpur (KLCC) dengan kawasan Kampung Baru yang telah sekian lama dipisahkan oleh laluan Sungai Klang dan Lebuhraya Akleh.

Dengan kata lain, Saloma Link telah menghubungkan bahagian lama dan baru Kuala Lumpur. Ianya merupakan sebahagian daripada masterplan “Greater KL” yang turut direka oleh Veritas Design Group.

Jambatan pejalan kaki ini menyediakan kemudahan akses yang universal kepada pejalan kaki, pengguna kerusi roda mahupun penunggang basikal yang membuka peluang kepada lebih ramai pengunjung ke kawasan Kampung Baru.

Saloma Link bukan sahaja menjadi laluan utama pejalan kaki ke Kampung Baru tetapi juga berfungsi sebagai tempat berkumpul, dan sebagai sebuah tarikan baru yang ‘insta-worthy’ di Kuala Lumpur.

RUJUKAN:


Deklarasi Bangkok 1967 Dan Masa Depan ASEAN

Tanggal 8 Ogos 1967, Deklarasi Bangkok yang ditandatangani oleh 5 negara serantau:

1) Malaysia

2) Indonesia

3) Singapura

4) Filipina

5) Thailand

Negara-negara ini telah mendirikan asas kepada penubuhan ASEAN dan beberapa hari lepas, 8 Ogos 2017 ASEAN telag menyambut ulang tahun ke-50 penubuhan.

Ada apa dengan ASEAN ?

Perjalanan untuk menubuhkan ASEAN, suatu badan serantau yang berteraskan usaha memupuk kerjasama pelbagai bentuk di antara negara ahli tidaklah sesuatu yang mudah.
Pada 1961, 5 tahun sebelum tertubuhnya ASEAN; telah tertubuhnya Association of Southeast Asia (ASA) di atas usaha Tunku Abdul Rahman. 1) Malaya; 2) Thailand dan; 3) Filipina menjadi ahli ASA dengan objektif memupuk kerjasama ekonomi dan sosio – kebudayaan sesama negara ahli.

Setahun kemudian, segala kegiatan ASA terpaksa dihentikan atas sebab tuntutan Filipina atas Sabah, yang pada tahun seterusnya menjadi sebahagian daripada Malaysia.
Seterusnya, MAPHILINDO telah ditubuhkan bagi mencapai kesepakatan dalam negara serantau hasil kerjasama Tunku, Sukarno dan Macapagal selepas “July – August Summit Conference” pada 1963 di Manila, Indonesia.

Nasib malang, MAPHILINDO dimatikan ketika Malaysia ditubuhkan. Ketidahmahuan Indonesia dan Filipina mengiktiraf Malaysia disaat penubuhan serta tindakan ketenteraan terhadap Malaysia telah mengakibatkan Malaysia untuk memutuskan hubungan diplomatik bersama kedua – kedua negara tersebut.

Disebalik semua perkembangan adalah Tunku; sosok yang kita semua kenali sebagai Bapa Kemerdekaan.

Ada apa dengan Tunku ?

Tunku seolah – olah dapat melihat masa hadapan. ASA, MAPHILINDO mahupun ASEAN tidaklah ditubuhkan untuk memupuk kerjasama ekonomi mahupun sosio – kebudayaan semata – mata namun atas asas yang lebih mustahak : “Survival against Communist threat”.

Kita semua sedia maklum bahawa keadaan di negara – negara serantau yang pada ketika itu baru mendapat kemerdekaan dari penjajah menjadi ruang membiaknya ideologi / perjuangan komunis. Negara – negara blok Komunis mula mengambil kesempatan terhadap ” Vacuum of Power ” yang wujud di rantau ini demi kepentingan mereka.
Maka kerjasama ekonomi dan sosio – kebudayaan serta yang paling mustahak ” consensus ” di antara negara serantau amatlah diperlukan. Pembangunan perlu diadakan, kebajikan perlu diutamakan dan ancaman Komunis perlu diatasi segera bagi membolehkan rakyat merasai nikmat kemerdekaan.

Berterasakan semua ini, Putera berketurunan Kedah-Siam ini mengambil langkah pertama dengan merangka dan seterusnya berusaha demi penubuhan ASA dan seterusnya MAPHILINDO yang menjadi nadi kepada usaha mewujudkan ASEAN.
Jalannya tidaklah semudah itu, unsur – unsur nasionalisme masih segar dan berakar kuat dalam kedua – dua masyarakat serta kepimpinan negara serantau yang baru mendapat Kemerdekaan. Idea bersifat “regionalism ” seperti penyatuan dan kerjasama serantau tidak langsung menarik perhatian malah ditambah buruk dengan ketidakstabilan politik serantau disebabkan pelbagai bentuk konflik

Namun itu semua gagal menghentikan Tunku.

Hari ini ASEAN sudah berusia 50 tahun. Dengan adanya ASEAN, pembangunan serantau tidak dapat dihalang. Kerjasama ekonomi dan sosio – kebudayaan terus berkembang maju sehingga rantau Asia Tenggara kini berdiri teguh sebagai antara blok politik antarbangsa yang kukuh, bebas dari konflik dan bebas dari kekerasan.

Keharmonian ini pula menjadi asas keyakinan yang mampu menarik pelbagai bentuk pelaburan luar yang secara langsung dan tidak langsung bantu meningkatkan taraf kehidupan masyarakat di negara – negara serantau.

Sesungguhnya, peranan dan jasa Tunku itu tidak terbatas di peringkat negara sahaja malah di peringkat serantau dan antarabangsa. Malah, “consultation” dan “consensus” yang menjadi sifat asas ASEAN itu sendiri merupakan jelmaan sifat / pendirian Tunku yang meraihkan keharmonian / kegembiraan.

Tatkala persoalan apakah hala tuju ASEAN mula menjelma dalam pemikiran kita pada hari ini, marilah kita mengambil kesempatan ini untuk meraihkan tokoh dan nilai di sebalik usaha kerjasama serantau yang cukup berjaya ini.

Dengan izin,

“The Tunku was a man of happiness. When Malaya obtained her independence, the Tunku declared himself ” the happiest Prime Minister in the world “. The gracious and charming autocrat lead not just a nation but an entire region and with compassion, justice and more importantly with a vision for it’s future. For the Tunku;  is still the greatest Malaysian.

#Merdekastories
#BNYVPenang